
[bookmark: _Toc221451353][bookmark: _Toc45556421][bookmark: _Toc664223350][bookmark: _Toc145511875]1. Palveluntuottajaa, palveluyksikköä ja toimintaa koskevat tiedot

Satakunnan hyvinvointialue eli Sata-alue on yksi 21 hyvinvointialueesta. Alueeseen kuuluvat Satakunnan kunnat. Hyvinvointialue järjestää julkiset sosiaali- ja terveydenhuollon sekä pelastustoimen palvelut Satakunnan alueella, noin 212 000 asukkaalle. Hyvinvointialueella toimii noin 10 000 työntekijää (Henkilöstökertomus 2023). Omavalvontasuunnitelmat laaditaan palveluyksikkötasolla. Sata-alue on määritellyt palveluyksiköiksi vastuualueet pois lukien suun terveydenhuolto ja perustason hoito-osastot, joista vastuualueiden lisäksi laaditaan omavalvontasuunnitelmat.

[bookmark: _Toc221451354]1.1 Palveluntuottajan perustiedot
[bookmark: _Toc45556422][bookmark: _Toc1267008580][bookmark: _Toc145511876]
Palveluntuottaja  
Satakunnan hyvinvointialue (Satakunnan hyvinvointialue)		
Y-tunnus 3221304–3

Postitusosoite 
Sairaalantie 3 
28500 PORI
Vaihteen puhelinnumero 0100 2244
Johdon yhteystiedot

[bookmark: _Toc221451355]1.2 Vastuualueen perustiedot
Sote-keskuspalveluiden vastuualue
Sairaalantie 3, 28500 Pori, kirjaamo@sata.fi 
Vastuualuejohtaja: Simo Rehunen simo.rehunen@sata.fi  Puh. 044 450 3585
Sote-keskuspalveluiden vastuuhenkilöt ja yhteystiedot vastuualueittain:

Vastuuyksikön päälliköt, terveyspalvelut: 
Rauma, Eura ja Säkylä sekä Diabeteskeskus 
Satu Kanerva, satu-terhi.kanerva@sata.fi, 044 403 2622 
Huittinen, Eurajoki, Harjavalta ja Kokemäki  
Antti Poukka, antti.poukka@sata.fi, 044 450 3393 
Pori, Ulvila, Merikarvia ja lääkäri- ja hoitajachat 
Mia Säilä, mia.saila@sata.fi, 044 450 3099 
Kankaanpää, Jämijärvi, Karvia, Pomarkku ja Siikainen  
Marika Ruohonen, marika.ruohonen@sata.fi, 044 7077 429

Vastuuyksikön päällikkö, sosiaalipalvelut:
Eteläinen ja itäinen 
Anna Isoviita, anna.isoviita@sata.fi, 044 577 2746  
Pohjoinen ja läntinen	 
Krista Virtanen-Olejniczak, krista.virtanen@sata.fi, 044 701 6113 
Sosiaalipalveluissa on 1.6.2026 alkaen yksi sosiaalipalveluiden vastuuyksikkö. Uuden yksikön vastuuyksikön päällikkö on 1.6.2026 alkaen Anna Isoviita anna.isoviita@sata.fi,  044 577 2746

Hoitotyön päällikkö: 
Petteri Männistö, petteri.mannisto@sata.fi, 044 772 8223 

Ylilääkärit: 
Rauma 
Lucy Jokela, lucy.jokela@sata.fi, 044 403 2673  

Länsi-Pori 
Elina Heinilä, elina.heinila@sata.fi,  044 701 3528   
Pohjois-Pori (Cotton, Merikarvia) 
Leena Lipsanen, leena.lipsanen@sata.fi, 044 701 3876 
Itä-Pori, Ulvila 
Taru Kleemola, taru.kleemola@sata.fi,  044 701 0509 
Huittinen 
Terhi Nieminen, terhi.nieminen@sata.fi,  044 772 8331
Kankaanpää, Jämijärvi, Karvia, Pomarkku, Siikainen ja Merikarvia 
Elisa Saarivirta, elisa.saarivirta@sata.fi, 044 7073885 
Eura ja Säkylä 
Mari Aronen, mari.aronen@sata.fi, 050 473 5447 

[bookmark: _Toc221451356][bookmark: _Toc45556427]1.3 Palvelut, toiminta-ajatus ja toimintaperiaatteet
Sata-alue järjestää Satakunnan sosiaali-, terveys- ja pelastuspalvelut. Toiminta-ajatuksena on: Satavarmaa hyvinvointia, terveyttä ja turvallisuutta lähellä ihmistä.
Sata-alueella on laadittu hyvinvointialuestrategia, jota täydentävät ohjelmat ja suunnitelmat. Hyvinvointialuestrategian lähtökohtana ovat satakuntalaiset asukkaat ja heidän hyvinvointinsa, terveytensä ja turvallisuutensa (Satakunnan hyvinvointialue/tietoa-meistä/strategia).
[bookmark: _Hlk221448065]Vastuualueen palvelut ja toimintayksiköt
Sote-keskuspalveluiden vastuualue tuottaa Sata-alueen lääkärien ja hoitajien kiireelliset ja kiireettömät perusterveydenhuollon avosairaanhoidon vastaanottopalvelut, fysioterapia ja kuntoutuspalvelut sekä aikuisten sosiaalipalvelut. Palveluja tarjotaan sote-keskuksissa arkisin virka-aikana ja sote-pisteissä 1–5 päivänä viikossa arkisin virka-aikana. Virka-ajan ulkopuolista palvelua tarjotaan Rauman kiirevastaanotolla maanantaista sunnuntaihin klo 8.00–20.00 ja digitaalisessa sote-keskuksessa arkisin klo 8.00–22.00. 
Lisäksi vastuualue järjestää terveydenhuoltolain 2010/1326  mukaiset tarvittavat terveystarkastukset ja seulonnat, esimerkkeinä työttömien terveystarkastukset ja kohdunkaulasyövän seulonnat.  Terveyden ja hyvinvoinnin edistämistä sekä sairauksien ehkäisyä tukeva terveysneuvonta sisällytetään kaikkiin terveydenhuollon palveluihin. Merimiesterveystarkastusten osalta tehdään merimiesterveyskeskusyhteistyötä Suomen Terveystalo Oy:n kanssa.
Vastuualueen sote-keskukset tarjoavat myös kansallisen rokotusohjelman mukaisia maksuttomia rokotuksia. Kansallisen rokotusohjelman ja pandemiarokotusten järjestämistä ja toteuttamista säädellään tartuntatautilaissa 2016/1227 sekä sosiaali- ja terveysministeriön asetuksessa rokotuksista 2017/149
[bookmark: _Hlk220327208]Vastuualueen terveyspalveluissa on otettu käyttöön uusi toimintatapa, jossa potilaan hoitoa tukee moniammatillinen tiimi. Potilaalle automaattisesti nimetty tiimi vastaa hoidon suunnittelusta ja toteutuksesta. Jako tiimeihin on tehty joko sukunimen tai postinumeron perusteella. Potilas ohjautuu oikealle tiimille ollessaan yhteydessä ajanvaraukseen.
[bookmark: _Hlk220327234]Tiimin kokoonpano vaihtelee sote-keskuksittain, mutta jokaisessa tiimissä on vähintään omista potilaistaan vastaava lääkäri ja sairaanhoitaja. Näiden lisäksi tiimiin voi kuulua esimerkiksi fysioterapeutti, diabetes- tai hengityshoitaja, sosiaaliohjaaja tai muita asiantuntijoita tarpeiden mukaan. 
[bookmark: _Hlk220327268]Tavoitteena on, että potilas saa mahdollisimman usein apua tutulta ammattilaiselta tai tiimiltä. Tiimi tuntee potilaan tilanteen ja vastaa hoidon suunnittelusta sekä toteutuksesta, jolloin asiointi sujuvoituu ja potilas saa apua oikea-aikaisesti. 
Sote-keskuspalveluiden vastuualueella järjestetään myös ensisijaisesti työikäisille asukkaille suunnattuja sosiaalipalveluita. Aikuisten sosiaalipalveluita järjestetään kaikissa sote-keskuspalvelujen vastuualueelle kuuluvissa sote-keskuksissa, alueen sote-pisteissä ja työllisyyden sosiaalipalveluiden toimipaikoissa.
Aikuisten sosiaalipalvelut on suunnattu pääsääntöisesti työikäisille asiakkaille, joiden tuen tarpeet liittyvät usein esimerkiksi toimeentulon haasteisiin, työttömyyteen, asunnottomuuteen, päihde- tai mielenterveysongelmiin, elämänhallintaan tai muihin arjen haasteisiin. 
Aikuisten sosiaalipalveluita järjestävät sosiaalityöntekijät ja sosiaaliohjaajat, sekä työllisyyden sosiaalipalveluiden työntekijät, joiden tavoitteena on ohjata, neuvoa, tukea ja auttaa asiakasta haasteidensa selvittämisessä, arjen hallinnassa sekä sosiaalisen toimintakykynsä edistämisessä ja ylläpitämisessä. Palveluihin sisältyy paljon ohjauksellisia menetelmiä, palveluiden ja asiakkaan kokonaistilanteen arviointia ja seurantaa sekä asiakkaan motivoimista ja osallistamista. Myös laaja moniammatillinen yhteistyö eri viranomaisten ja sidosryhmien kanssa on merkittävä osa aikuisten sosiaalipalveluiden järjestämistä.
Aikuisten sosiaalipalvelut ovat asiakkaalle maksuttomia.
Sote-keskuspalveluiden vastuualue on jaettu pohjoiseen, keskiseen, eteläiseen ja itäiseen alueeseen. Alueiden kiinteät sosiaali- ja terveydenhuollon lähipalvelut tuotetaan sote-keskuksista ja/tai sotepisteistä. Sote-keskukset kokoavat palvelut yhteen ja tarjoavat laajan palveluvalikoiman sosiaali- ja terveydenhuollon palveluita. Sote-pisteet puolestaan tarjoavat sosiaali- ja terveydenpuollon palveluita väestökeskittymien ulkopuolella ja niiden palveluvalikoima vaihtelee toimipisteen asukkaiden palvelutarpeen ja sijainnin mukaan. Sosiaalityön palveluita jalkautetaan tarvittaessa sote-keskuksista sote-pisteisiin tai asiakkaan kotiin. 
Kiinteitä sosiaali- ja terveydenhuollon lähipalveluita tarjotaan kahdeksassa sote-keskuksessa, jotka sijaitsevat:
· Eurassa
· Harjavallassa
· Huittisissa
· Kankaanpäässä 
· Porissa (Pohjois-Pori ja Länsi-Pori)
· Raumalla
· Ulvilassa
Jämijärven, Karvian, Pomarkun ja Siikaisten sote-keskukset ovat muuttuneet 1.1.2025 alkaen sote-pisteiksi, Merikarvian 1.3.2025 alkaen. Noormarkun, Luvian, Lavian, Lapin, Honkajoen ja Vampulan sote-pisteiden toiminta on siirretty muihin sote-keskuksiin ja sote-pisteisiin vuoden 2025 aikana. Sote-pisteissä on tarjolla rajoitetusti sosiaali- ja terveydenhuollon palveluita. Sote-pisteet sijaitsevat:
· Eurajoella
· Jämijärvellä
· Karviassa
· Kokemäellä
· Merikarvialla
· Pomarkussa
· Porissa (Pihlava ja Itä-Pori) Pihlavan aikuisten terveyspalveluiden lääkärin ja hoitajan vastaanotot siirtyvät Länsi-Porin sote-keskukseen elokuun 2026 loppuun mennessä.)
· Siikaisissa ja 
· Säkylässä
Sata-sovellus on Satakunnan hyvinvointialueen asukkaille tarkoitettu digitaalinen asiointikanava, jossa voi hoitaa sosiaali- ja terveydenhuollon palveluihin liittyviä asioita. Sata-sovelluksessa potilaat/asiakkaat voivat asioida ammattilaisen kanssa chatin ja videovastaanoton välityksellä, lähettää ja vastaanottaa kiireettömiä viestejä, täyttää kyselyitä ja lomakkeita sekä asioida valtuutuksella toisen henkilön puolesta.
Satasovellusta pääsee käyttämään osoitteessa www.sata.fi kohdasta Kirjaudu Sata-sovellukseen tai lataamalla Sata-sovellus älypuhelimeen tai tabletille sovelluskaupasta (Google Play tai App Store). Palvelun käyttö edellyttää vahvaa tunnistautumista joko pankkitunnusten tai mobiilivarmenteella.  
Yhteystiedot ja aukioloajat
Sote-keskuspalveluiden vastuualue tuottaa palveluja alueen 213 000 asukkaille sekä heille, jotka ovat valinnanvapauden puitteissa valinneet vastuualueen toimipisteen hoitopaikakseen.
Satakunnan hyvinvointialueen yhteiset arvot, kohtaamme inhimillisesti, palvelemme yhdenvertaisesti, toimimme ammatillisesti sekä uudistamme vastuullisesti ohjaavat sote-keskuspalveluiden vastuualueen toimintaa. 
Palvelemme yhdenvertaisesti
Sote-keskuspalveluiden vastuualueella potilaat/asiakkaat kohdataan yksilöllisesti ja yhdenvertaisesti. Palvelut ovat oikea-aikaisia ja monikanavaisia. Hoidon ja palvelun tarpeeseen vastataan käyttäen vaikuttaviksi tunnistettuja menetelmiä ja käytäntöjä. Toiminta perustuu alaa sääteleviin lakeihin ja suosituksiin.
Kohtaamme inhimillisesti
Sote-keskuspalveluiden vastuualueella hoidon ja palvelun lähtökohtana on potilaan/asiakkaan yksilölliset tarpeet. Hoitoa ja palveluja toteutetaan yhteisymmärryksessä potilaiden/asiakkaiden kanssa.
Toimimme ammatillisesti:
Sote-keskuspalveluiden vastuualueella palveluja tuottavat koulutetut ja osaavat ammattilaiset. Ammattilaisten osaaminen varmistetaan suunnitelmallisella perehdytyksellä ja koulutuksilla.  Hoidon ja palvelun tarpeeseen vastataan käyttäen vaikuttaviksi tunnistettuja menetelmiä ja käytäntöjä. Toiminta perustuu alaa sääteleviin lakeihin ja suosituksiin.
Uudistamme vastuullisesti: 
Sote-keskuspalveluiden vastuualueella toimintaa kehitetään toiminnasta kerättyyn tietoon, tutkimusnäyttöön, lainsäädäntöön, hyviin käytänteisiin ja suosituksiin sekä saatuihin palautteisiin perustuen. Tavoitteena on innostava ja hyvinvoiva työyhteisö, erinomainen palvelukokemus, vaikuttava palvelu sekä kannattava tehokkuus. 
Vastuualueen arvot ovat: 
· Luottamus
Olemme satakuntalaisten luottamuksen arvoisia. Keskinäinen luottamus
työyhteisöjen sisällä ja ammattilaisten välillä on ensiarvoisen tärkeää.
· Välittäminen 
Välitämme potilaista/asiakkaista ja toisistamme. Emme jätä ketään pulaan, vaan autamme ja tuemme kaikkia. Välitämme vastuullisesti toiminnastamme ja sen vaikutuksista.
· Ammattiylpeys
Jokaisen työn tulee olla merkityksellistä ja jokaisella tulee olla mahdollisuus
onnistua hyvin työssään. Emme siirrä vastuuta, vaan kannamme sen ja otamme asiat hoitaaksemme.
Sote-keskuspalveluiden vastuualueen tehtävänä on olla ihmisten terveydelle ja hyvinvoinnille hyödyksi. Unelmana on Suomen toimivimmat terveys- ja sosiaalipalvelut.

Vastuualue hankkii tarvittaessa lääkäripalveluja yksityisiltä palveluntuottajilta kiirevastaanotoille, lähivastaanotolle sekä etätoimintaan. 
Sata-alue ei tuota palveluja muilla hyvinvointialueilla.

[bookmark: _Toc221451357]2 Asiakas- ja potilasturvallisuus 

[bookmark: _Toc45556462][bookmark: _Toc1987470091][bookmark: _Toc145511907][bookmark: _Toc149033991][bookmark: _Toc221451358]2.1 Palveluiden laadulliset edellytykset
Sosiaali- ja terveydenhuollon palvelujen on oltava laadukkaita, asiakas- ja potilaskeskeisiä, turvallisia ja asianmukaisesti toteutettuja. Osaava ja vastuualueen omavalvontaan sitoutunut henkilöstö on keskinen tekijä laadun ja asiakas- ja potilasturvallisuuden varmistamisessa ja palvelujen kehittämisessä. 
Hyvinvointialueella on käytössä IMS-järjestelmä (= Integrated Management System) työtä ja toimintaa ohjaavien dokumenttien hallintaan sekä prosessien kuvaamiseen. Nämä kokonaisuudet tukevat organisaation laadunhallintaa.
Hyvinvointialueella on käytössä useita asiakas- ja potilasturvallisuutta edistävää arviointimittaria. Mittareista saadun tuloksen perusteella voidaan ennaltaehkäistä asiakkaan/potilaan turvallisuutta uhkaavia asioita. 
Sote-keskuspalveluiden vastuualueen palveluille asettamat laatuvaatimukset ovat: palveluiden on oltava laadukkaita, potilas/asiakaskeskeisiä, turvallisia, kustannustehokkaita sekä asianmukaisesti ja oikea-aikaisesti toteutettuja. Toiminnan on perustuttava näyttöön sekä hyviin hoito- ja toimintakäytäntöihin ja niiden tulee olla mitattavia. 
Toimeentulotukihakemus tulee käsitellä seitsemän arkipäivän kuluessa sen saapumisesta. Mikäli hakemus on puutteellinen, asiakkaalle on viimeistään seitsemäntenä arkipäivänä hakemuksen saapumisesta annettava tai lähetettävä yksilöity kehotus hakemuksen täydentämiseksi määräajassa Laki toimeentulotuesta 1412/1997
Palvelu ja hoito toteutetaan yhteisymmärryksessä potilaan/asiakkaan kanssa potilaan/asiakkaan itsemääräämisoikeutta kunnioittaen.
Satakunnan hyvinvointialueen omavalvontaohjelman raportoinnin viitekehys muodostuu muun muassa järjestämislakien omavalvonnalle asettamista vaatimuksista; palveluiden saatavuudesta, jatkuvuudesta, turvallisuudesta ja laadusta, palveluiden yhdenvertaisuudesta sekä lisäksi pelastustoimessa myös vaikuttavuudesta. Omavalvontaohjelman raportoinnin viitekehys asettaa ylätason vaatimukset yksikkötasoisissa omavalvontasuunnitelmissa dokumentoiduille omavalvonnan mittareille (Satakunnan hyvinvointialueen omavalvontaohjelma 2025). 
Tavoitteet – houkutteleva työyhteisö, erinomainen palvelukokemus, vaikuttava palvelu ja kannattava tehokkuus - ohjaavat sote-keskuspalveluiden toimintaa. Taulukossa 1. kuvataan tavoitteiden päämittarit, mittareiden seurantaväli ja mittarin tavoite: 
[bookmark: _Hlk213657883]
Taulukko 1: Tavoitteet ja mittarit.
	Tavoite 
	Mittari 
	Seuranta 
	Mittarin tavoite 

	Houkutteleva työyhteisö 
	Pulssikysely, Keva   
	3 kk 
	Hyvinvointialueen paras, ka > 4,0  
Vastanneita > 70 %  

	
	Mitä kuuluu – kysely  
	1 v. 
	Hyvinvointialueen paras  

	
	Henkilöstön turvallisuuskuva (TTL, osana Mitä kuuluu -kyselyä)  
	1 v. 
	Hyvinvointialueen paras  

	
	Terveysperusteinen poissaolo  
	1 kk 
	< 5 % vuoden keskiarvona  

	Erinomainenpalvelu- 
kokemus 
	Yhteydensaanti (takaisinsoittoajat) ja hoidon tarpeen arvio​ 
	1 kk​ 
	100 % virka-aikana saman päivän aikana, takaisinsoittoaika mahdollisimman pieni​ 

	
	Hoitoon pääsy, AvoHilmo ​ 
	​​1 kk​ 
	​Hoitotakuun piiriin kuuluvien hoitotapahtumien toteutuminen 100 % ​ 

	
	Asiakaspalautteet, Confidently + tekstiviestipalaute (NPS ja PEI)​ 
	1 kk ​ 
	​NPS > 70​, PEI > 70 %  

	
	Luottamus terveys- ja sosiaalipalveihin (Terve Suomi –tutkimus / THL)​​ 
	1 kk 
	Valtakunnallisesti parhaassa neljänneksessä​​ 

	Vaikuttava 
palvelu 
	Erikoissairaanhoidon lähete-%​ 
	1 kk​ 
	 15-25 %​, lähetemäärä ↓​ 

	
	COC-indeksi ​ 
	3 kk​ 
	 ≥ 0,40​ 

	
	Uudelleen lääkärin lähivastaanotolle palanneet viikon, 1 kk ja 3 kk aikana sekä kiirevastaanotolla 48 h​ 
	1 kk 
	 1 viikko < 10 % 
 1 kk < 15 % 
 3 kk < 20 % 
 Kiirevastaanotolla 48 h < 5 % ​ 

	Kannattava
tehokkuus 
	Talousarvion toteuma 
	1 kk 
	Pysytään talousarviossa 

	
	Tehtävät/ammattilainen 
	1 kk 
	Tehtäviä ≥ 12/vrk (lääkärit ja hoitajat)  
YEK (1. kk) > 10/vrk, LK > 9/vrk  

	
	Diagnostiikkakulut  
	1 kk 
	Kustannukset ↓  

	
	Puheluiden kokonaismäärä  
	1 kk 
	Puheluiden määrä ↓  

	
	Toimeentulotukihakemusten 
käsittelyaika-%   
	1 kk 
	100 % < viikossa 



Seurannan, arvioinnin ja ohjauksen ydintiedot -raportointi (SAO) kokoaa yhteen hyvinvointialueiden ohjauksen kannalta keskeistä tietoa, kuten väestön perustietoja, palvelujärjestelmän eri palvelukokonaisuuksien tilannekuvaa sekä ajankohtaista taloustietoa hyvinvointialueilta. Palvelu on tarkoitettu ensisijaisesti hyvinvointialueita ohjaavien ministeriöiden käyttöön, mutta se on avoin kaikille.  Tiedot ovat hyödynnettävissä vastuualueen toiminnan seurannassa ja arvioinnissa sekä tiedolla johtamisessa.
Vastuualueen työtä ja toimintaa ohjaavia dokumentteja hallitaan IMS-järjestelmässä (= Integrated Management System.)
Palveluiden laatua ohjaavia suosituksia ja ohjeita:
· Satakunnan hyvinvointialueen yhteiset ohjeet (IMS)
· Käypä hoito -suositukset
· Terveyden ja hyvinvoinnin laitoksen suositukset ja ohjeet
· Asiakas- ja potilasturvallisuusstrategia ja toimeenpanosuunnitelma 2022–2026.
· Alueellinen hyvinvointikertomus ja -suunnitelma 2025–2029
· Hoidon jatkuvuusmalli: Omalääkäri 2.0 -selvitys, STM:n raportteja ja muistioita 2022:17
· Satakunnan hyvinvointialueen osallisuusohjelma 

Keskeisin toimintaa ohjaava lainsäädäntö: 
· laki hyvinvointialueesta 2021/611
· laki potilaan asemasta ja oikeuksista 785/1992
· laki sosiaalihuollon ammattihenkilöistä 2015/817
· laki sosiaalihuollon asiakkaan asemasta ja oikeuksista 2000/812
· laki sosiaali- ja terveydenhuollon järjestämisestä 2021/612
· laki terveydenhuollon ammattihenkilöstä 1994/559
· sosiaalihuoltolaki 2014/1301
· terveydenhuoltolaki 2010/1326 
Sosiaali- ja terveydenhuollon kokonaisarkkitehtuuri: tiedonhallinnan yhteiset periaatteet ja kuvaukset - Sosiaali- ja terveydenhuollon lainsäädäntö, Yhteistyötilat
Asiakas- ja potilasturvallisuuden varmistaminen 
Asiakas- ja potilasturvallisuus on keskeinen osa laadunhallintaa. Asiakas- ja potilasturvallisuus on kaikkia niitä periaatteita ja toimintoja, joilla varmistetaan hoidon, hoivan ja palvelun turvallisuus sekä suojataan asiakkaita ja potilaita vahingoittamiselta. Turvallisuuteen kuuluu myös tilojen, laitteiden ja tietojärjestelmien, tarvikkeiden ja lääkkeiden asianmukainen ja turvallinen käyttö sekä toimiva tiedonkulku. 

Sote-keskus palveluiden vastuualueella asiakas- ja potilasturvallisuutta ylläpitäviä ja edistäviä toimia ohjaa  Asiakas- ja potilasturvallisuusstrategia ja toimeenpanosuunnitelma 2022–2026.
[image: Kuvassa on kuvattuna asiakas- ja potilasturvallisuusstrategian 2022-2026 neljä strategista kärkeä. Visiona: Suomi asiakas- ja potilasturvallisuuden mallimaa 2026 - vältämme vältettävissä olevan haitan. ]
Kuva1. Asiakas- ja potilasturvallisuusstrategian 2022–2026 strategiset kärjet.

Sote-keskuspalveluiden vastuualueen palveluiden turvallisuuden ylläpitämisessä ja edistämisessä hyödynnetään henkilöstön sekä potilaiden/asiakkaiden kokemuksia, tiedon hyödyntämistä palveluiden kehittämisessä, muutosten ja kehitystoimien tulosten arviointia, avointa tiedonkulkua sekä koulutus- ja organisaatiorajat ylittävää yhteistyötä.

Strateginen kärki 1: Yhdessä asiakkaiden ja potilaiden kanssa
Vastuualueella hoito ja palvelu toteutetaan yhteisymmärryksessä potilaiden/asiakkaiden kanssa. Mahdollisuuksien mukaan hoito-ohjeet annetaan sekä suullisesti, että kirjallisesti. HaiPro-järjestelmään kirjataan PosiPro-ilmoituksen muodossa hyväksi havaittuja potilas- ja asiakasturvallisuutta varmistavia menettelytapoja, jotka käsitellään toimintayksiköissä. Asiakkaan/potilaan tunnistamisessa henkilötunnus tarkistetaan kuvallisesta henkilökortista, passista, ajokortista tai Kela -kortista ja varmistetaan tietojen yhdenmukaisuus potilas- ja asiakastietojärjestelmistä sekä tarvittaessa kysymällä tarkentavia kysymyksiä (esimerkiksi osoite, puhelinnumero.)
Ohje sosiaali- ja terveyspalveluja käyttävän henkilön tunnistamiseen (Linkki ammattilaisille, vaatii kirjautumisen)
Strateginen kärki 2: Hyvinvoivat ja osaavat ammattilaiset
Esihenkilö varmistaa säännöllisesti, että henkilöstö hallitsee toimintayksikössään ja tehtävässään tarpeelliset työtehtävät. Laadukkaaseen sisäiseen ja työn kannalta olennaiseen ulkoiseen koulutukseen osallistumisella varmistetaan työn kannalta tavoitteellinen ja tarvittava osaaminen. Kehityskeskustelut ja palaute ohjaavat tarvittavan osaamisen kehittämisen suunnittelua, toteutusta ja arviointia. Suunnitelmalliseen perehdytykseen panostetaan. Vastuualueen koulutuksia ohjaa Satakunnan hyvinvointialueelle vuosittain laadittava koulutussuunnitelma (Linkki ammattilaisille, vaatii kirjautumisen)

Strateginen kärki 3: Turvallisuus ensin kaikissa organisaatioissa
Sote-keskuspalveluiden vastuualueella työtä ja toimintaa ohjaavia dokumentteja ja prosesseja hallitaan IMS-järjestelmässä. Tietoturvallista työskentelyä ohjaa Satakunnan hyvinvointialueen yhteiset tietoturvallisen työskentelyn ohjeet ja kirjaamista ja tilastointia yhteiset sosiaali- ja terveydenhuollon kirjaamisohjeet. Aseptinen ja hygieeninen työskentelytapa varmistetaan perehdytyksillä ja koulutuksilla, mutta toimintayksikön vastuulääkärillä ja esihenkilöllä on kuitenkin päävastuu infektioiden torjuntatyössä. Satakunnan hyvinvointialueen hoidon tarpeen ja kiireellisyyden arvioinnin käytänteitä on yhdenmukaistettu vuoden 2025 aikana. 
Huoneentaulu - Tietoturvallisen työskentelyn ohjeet (Linkki ammattilaisille, vaatii kirjautumisen) 
Sosiaali- ja terveydenhuollon kirjaamis- ja tilastointi ohjeet (Linkki ammattilaisille, vaatii kirjautumisen) 

Strateginen kärki 4: Parannamme olemassa olevaa
Sote-keskuksissa ja sote-pisteissä toteutettu lääkehoito perustuu lääkehoitosuunnitelmaan. Lääkehoitosuunnitelma laaditaan kaikkiin lääkehoitoa toteuttaviin yksiköihin. Lääkehoitosuunnitelma on keskeinen osa lääkehoitoon osallistuvien henkilöiden perehdytystä sekä lääkehoidon laadun ja turvallisuuden varmistamista. Yksiköiden lääkehoitosuunnitelmat päivitetään Satakunnan hyvinvointialueen lääkehoitosuunnitelman ja laadintaohjeenmukaisesti. Lääkehoitosuunnitelman laatiminen ja päivittäminen tehdään moniammatillisessa yhteistyössä. Lääkehoitosuunnitelma tarkistetaan ja tarvittaessa päivitetään vähintään vuosittain sekä aina tarvittaessa, mikäli esimerkiksi lainsäädännössä tai vastuualueella tapahtuu merkittäviä muutoksia. Lääkehoitosuunnitelmat tallennetaan kaikkien saataville IMS:iin vastuualueen dokumentteihin.
Lääkehoitosuunnitelman mallipohja, satakunnan hyvinvointialue ja ohje lääkehoitosuunnitelman laatimiseen, IMS (Linkki ammattilaisille, vaatii kirjautumisen.)
Vastuualueella lääkehoitoon osallistuvan henkilöstön lääkehoidon tehtäviä ja lupakäytäntöjä ohjaavat sosiaali- ja terveysministeriön Turvallinen lääkehoito –oppaan (2021) linjaukset (taulukko 3, sivut 28–31.) Lisäksi vastuualueella on tehty päätös hoitohenkilöstön lääkehoidon osaamisen varmistamisen LOVe -kurssisuorituksista. Satakunnan hyvinvointialueella hoitohenkilöstön lääkehoidon osaaminen varmistetaan LOVe-Sata-verkko-oppimisympäristössä sekä tarvittavilla kliinisillä lääkehoidon näytöillä viiden vuoden välein. Vastuualueella lääkelupien voimassaoloa seuraavat sekä hoitotyöntekijä että esihenkilö. Toimintayksikön esihenkilön tehtävänä on varmistaa, että yksikön lääkehoidon toteuttamiseen osallistuvalla henkilöstöllä on tarvittava osaaminen ja oikeanlaiset olosuhteet. Lääkehoito sisällytetään vuosittain käytävään kehityskeskusteluun lähiesihenkilön kanssa.
Yhtenäisellä lupakäytännöllä varmistetaan hoitohenkilöstön ammattipätevyyden vaatima lääkehoidon osaaminen sekä edistetään asiakas- ja potilasturvallisuutta sekä hoidon laatua.
Turvallinen lääkehoito. Opas lääkehoitosuunnitelman laatimiseen (STM 2021:6)
Lääkelupakäytänteitä vastuualueella ohjaa Satakunnan hyvinvointialueen Hoitohenkilökunnan lääkehoidon osaamisen varmistaminen Satakunnan hyvinvointialueella -ohjeistus (Linkki ammattilaisille, vaatii kirjautumisen)
Vastuualueella laitteiden käytön osaaminen varmistetaan Satakunnan hyvinvointialueella käytössä olevalla sähköisellä Laitepassilla. Laitepassiin valitaan ne laitteet, joiden käyttö vaatii osaamisen varmistamisen. Osaamisen vaatimukset määritellään esihenkilöiden taholta toimipiste- ja laitekohtaisesti. Laitepassi päivitetään ennen jokaisen uuden laitteen/välineen käyttöönottoa. Laiteosaamisen varmistamiseen sisältyy myös laiteturvallisuuden verkkokoulutuksen suorittaminen.
Satakunnan hyvinvointialueen laiteturvallisuussuunnitelma, IMS (Linkki ammattilaisille, vaatii kirjautumisen)
Vastuualueen toimintayksiköissä noudatetaan Satakunnan hyvinvointialueen infektioyksikön laatimia ja ylläpitämiä yhteneväisiä ohjeita tavallisimpien hoitoon liittyvien infektioiden ehkäisyyn ja tartuntojen torjuntaan. Ohjeet julkaistaan Hoito-ohjeet.fi sivustolla.

[bookmark: _Toc221451359]2.2 Vastuu palvelujen laadusta
Sata-alueen hallinnon ja toiminnan järjestämisessä sekä päätöksenteossa noudatetaan hallintosäännön määräyksiä. Organisaatio on jaettu toimialueisiin ja niiden alaisiin vastuualueisin. Omavalvontasuunnitelmat laaditaan hyvinvointialueella vastuualuetasoisesti. 
Vastuualuejohtaja johtaa vastuualueen toimintaa ja varmistaa palvelujen integraation. Hän vastaa vastuualueen toiminnan suunnittelusta, taloudesta, kehittämisestä, yhteensovittamisesta, integraatiosta, toimeenpanosta, arvioinnista, sisäisestä valvonnasta ja riskienhallinnasta sisäisen valvonnan ohjeiden mukaisesti. Vastuualuejohtaja vastaa vastuualueensa omavalvonnasta ja asiakas- ja potilaslähtöisen toiminnan kehittämisestä sekä toiminnan asiakas- ja potilasturvallisuudesta. 
Vastuualuejohtaja vastaa myös vastuualueensa omavalvonnan lakisääteisten suunnitelmien laatimisesta sekä toteuttaa vastuualueellaan yksityisen palvelutuotannon (yksiköiden) valvonnan ja ohjauksen. Vastuualuejohtaja vastaavaa turvallisuuden ja varautumisen suunnittelun toimeenpanosta. Toimialuejohtaja hyväksyy toimialueensa vastuualueiden ja vastuuyksiköiden omavalvonnan lakisääteiset suunnitelmat sekä varmistaa niiden yhteensopivuuden hyvinvointialueen omavalvontaohjelman kanssa (Satakunnan hyvinvointialueen omavalvontaohjelma 2025.)
Vastuuhenkilöiden vastuulla on varmistaa, että asiakas- ja potilasturvallisuus huomioidaan toiminta- ja taloussuunnittelussa, osana muutosten suunnittelua ja toteuttamista sekä päätettäessä resursseista ja toiminnan kehittämisestä.
Vastuuhenkilöillä on oltava toiminnan edellyttämä asianmukainen koulutus, kokemus ja ammattitaito Laki sosiaali- ja terveydenhuollon valvonnasta 741/2023 10§ 4 momentti 

[bookmark: _Toc221451360]2.3 Asiakkaan ja potilaan asema ja oikeudet
Pääsy palveluihin ja hoitoon
Hyvinvointialueiden on suunniteltava ja toteutettava sosiaali- ja terveydenhuollon palvelut yhdenvertaisesti, yhteen sovitettuina palvelukokonaisuuksina sekä hyvinvointialueen väestön tarpeet huomioon ottaen lähellä asiakkaita. Palveluiden saatavuuden edellytyksenä on riittävä sosiaali- ja terveyspalvelujen tarjonta. Terveydenhuoltolain (1326/2010) mukaan kiireellinen sairaanhoito, mukaan lukien kiireellinen suun terveydenhuolto, mielenterveyden hoito, päihdehoito ja psykososiaalinen tuki on annettava sitä tarvitsevalle potilaalle hänen asuinpaikastaan riippumatta. (Satakunnanhyvinvointialue/palvelut/sairaala/päivystys). 
Perusterveydenhuollon hoitoon pääsyssä sote-keskuspalveluiden vastuualue noudattaa sitä, mitä terveydenhuoltolaissa säädetään Terveydenhuoltolaki 1326/1310 51§, 51 a § ja 53 a §:
· Potilaan on voitava saada arkipäivisin virka-aikana saman päivän aikana yhteys terveyskeskukseen tai muuhun perusterveydenhuollon toimintayksikköön. Arkipäivisin virka-aikana saman päivän aikana on myös saatava yksilöllinen arvio tutkimusten tai hoidon tarpeesta.
· Yhteydenoton ajankohtana alle 23-vuotiaalle potilaalle ensimmäinen hoitotapahtuma on järjestettävä potilaan terveydentila ja hänen sairautensa tai vammansa ennakoitavissa oleva kehitys huomioon ottaen kohtuullisessa ajassa, kuitenkin hoidon tarpeen arviointia seuraavien 14 vuorokauden aikana, jos potilaan hoitoon hakeutumisen syynä on sairastuminen, vamma, pitkäaikaissairauden vaikeutuminen, uusien oireiden esilletulo tai toimintakyvyn aleneminen ja hoito kuuluu yleislääketieteen alaan. Vastaavasti 23-vuotta täyttäneillä ensimmäinen hoitotapahtuma on järjestettävä kolmen kuukauden aikana.
· Muissa tilanteissa, kuten kuntoutuksen ja terveyttä ja hyvinvointia edistävän palvelun tai todistuksen ja lausunnon laatiminen tulee järjestää alle 23-vuotiaille myös kolmen kuukauden aikana.
· Jos potilas on 51 §:ssä tarkoitetun arvion perusteella ohjattu muun laillistetun terveydenhuollon ammattihenkilön kuin lääkärin vastaanotolle (ensimmäinen hoitotapahtuma) ja ammattihenkilö toteaa potilaan tarvitsevan lääkärin tekemän tutkimuksen tai hoidon, pääsy lääkärin vastaanotolle on järjestettävä 23 vuotta täyttäneille viimeistään kolmen kuuden kuukauden kuluessa ja alle 23-vuotiaille seuraavien seitsemän vuorokauden aikana.

[bookmark: _Hlk221448693]Sote-keskuspalveluiden vastuualueella yhteydensaantia ja hoitoon/palveluun pääsyä edistetään monikanavaisia palveluja tarjoamalla. Puhelinpalveluiden kautta tapahtuvaa yhteydensaantia edistetään tarvetta vastaavalla henkilöstöresurssilla, soittopyyntöjen ja takaisinsoittojen mahdollistamisella sekä suoraan nimettyyn vastuutyöntekijään tai hoitotiimiin yhteyden saamisella. Sähköisiin kiireettömiin yhteydenottoihin vastataan kolmen arkipäivän kuluessa ja kiireellisiin kahden tunnin kuluessa.
Laadukkaalla hoidon tarpeen ja kiireellisyyden arvioinnilla sekä palvelutarpeen arvioinnilla varmistetaan potilaiden/asiakkaiden tarvittavaan ja oikea-aikaiseen hoitoon/palveluun pääsy. Hoitoon/palveluun pääsy turvataan myös riittävällä henkilöstöresurssilla, vastuutyöntekijöiden ja hoitotiimien tavoittamisen turvaamisella, monialaisella yhteistyöllä sekä hoidon jatkuvuutta tukevalla toimintatavalla. 
Asiakkaan ja potilaan tiedonsaantioikeus ja osallisuus
Tiedonsaantioikeus on keskeinen asiakkaan ja potilaan oikeus (laki 785/1992, laki 812/2000). Rekisteröidyn oikeuksista tietoihinsa kerrotaan tarkemmin kappaleessa 2.11. kohdassa Tietosuojaperiaatteet ja rekisteröidyn oikeuksien toteutuminen.
Asiakkaan tiedonsaantioikeus
Sosiaalihuoltoa toteutettaessa on ensisijaisesti otettava huomioon asiakkaan toivomukset ja mielipide ja muutoinkin kunnioitettava hänen itsemääräämisoikeuttaan. 
Sosiaalihuollon henkilöstön on selvitettävä asiakkaalle hänen oikeutensa ja velvollisuutensa sekä erilaiset vaihtoehdot ja niiden vaikutukset samoin kuin muut seikat, joilla on merkitystä hänen asiassaan. Selvitys on annettava siten, että asiakas riittävästi ymmärtää sen sisällön ja merkityksen. Jos sosiaalihuollon henkilöstö ei hallitse asiakkaan käyttämää kieltä taikka asiakas ei aisti- tai puhevian tai muun syyn vuoksi voi tulla ymmärretyksi, on mahdollisuuksien mukaan huolehdittava tulkitsemisesta ja tulkin hankkimisesta. 
Sosiaalihuoltoa toteutettaessa on laadittava palvelu-, hoito-, kuntoutus- tai muu vastaava suunnitelma, jollei kyseessä ole tilapäinen neuvonta ja ohjaus tai jollei suunnitelman laatiminen muutoin ole ilmeisen tarpeetonta. 
Potilaan tiedonsaantioikeus
Potilasta on hoidettava yhteisymmärryksessä hänen kanssaan. Jos potilas kieltäytyy tietystä hoidosta tai hoitotoimenpiteestä, häntä on mahdollisuuksien mukaan hoidettava yhteisymmärryksessä hänen kanssaan muulla lääketieteellisesti hyväksyttävällä tavalla. 
Potilaalle on annettava selvitys hänen terveydentilastaan, hoidon merkityksestä, eri hoitovaihtoehdoista ja niiden vaikutuksista sekä muista hänen hoitoonsa liittyvistä seikoista, joilla on merkitystä päätettäessä hänen hoitamisestaan. Selvitystä ei kuitenkaan tule antaa vastoin potilaan tahtoa tai silloin, kun on ilmeistä, että selvityksen antamisesta aiheutuisi vakavaa vaaraa potilaan hengelle tai terveydelle. Terveydenhuollon ammattihenkilön on annettava selvitys siten, että potilas riittävästi ymmärtää sen sisällön. Jos terveydenhuollon ammattihenkilö ei osaa potilaan käyttämää kieltä taikka potilas ei aisti- tai puhevian vuoksi voi tulla ymmärretyksi, on mahdollisuuksien mukaan huolehdittava tulkitsemisesta. 
Asiakkaan ja potilaan osallisuus
Osallisuus on THL:n määritelmän mukaan osallisuutta omassa elämässä, osallisuutta yhteisöissä ja vaikuttamisen prosesseissa sekä osallisuutta yhteisestä hyvästä. Tämän määritelmän pohjalle on rakennettu Sata-alueen osallisuusohjelma, jossa määritellään käytännöt asukas-, asiakas- sekä henkilöstöosallisuuden toteutumiseksi. Osallisuusohjelma laaditaan valtuustokausittain. 
Osallisuustyö edistää organisaation sosiaalisen vastuullisuuden toteutumista. Osallisuuden käytäntöjen avulla voidaan lisätä organisaation veto- ja pitovoimaa, vähentää alueen asukkaiden terveyseroja ja ehkäistä syrjäytymistä. Osallisuuden kokemus on yhteydessä koettuun hyvinvointiin, terveyteen, toiminta- ja työkykyyn.
Asiakasosallisuudella tarkoitetaan vuorovaikutusta, asiakkaan/potilaan kuuntelemista ja hänen mahdollisuuttaan vaikuttaa omaan hoitoonsa tai palveluunsa. Sata-alueella asiakasosallisuuden toteuttamisen muotoja ovat mm. asiakaskokemukset, kokemusasiantuntijat, asiakasraadit, asiakaskyselyt, osallistava kirjaaminen, systeeminen työote, OLKA-toiminta (koordinoitua järjestö- ja vapaaehtoistoimintaa Satakunnan hyvinvointialue/asiointiopas/olka-toiminta), vertaistoiminta, hoidolliset ryhmät, asiakas- ja asukaskokoukset sekä järjestöyhteistyö. 
Lakisääteiset vaikuttamistoimielimet nuorisovaltuusto, vammaisneuvosto ja vanhusneuvosto kokoontuvat säännöllisesti kuulemaan ja käsittelemään omaan toimialueeseensa liittyviä asioita. Lisäksi vaikuttamistoimielimillä on mahdollisuus perustaa alatyöryhmiä valmistelemaan tiettyä asiakokonaisuutta tarvittaessa.
Sote-keskuspalveluiden vastuualueella potilaille/asiakkaille tarjotaan mahdollisuus saada tietoa hoitovaihtoehdoista sekä päätöksistä selkokielisesti. Toiminnalla pyritään tukemaan potilaan/asiakkaan aktiivista osallisuutta hoidon ja palvelun suunnittelussa ja päätösten tekemisessä. Potilaan/asiakkaan oikeuksia ja palvelukokemuksia koskevia palautteita hyödynnetään toiminnan kehittämisessä.
Opas sosiaali- ja terveydenhuollon asiakastietojen käsittelystä - Opas sosiaali- ja terveydenhuollon asiakastietojen käsittelystä - Yhteistyötilat (yhteistyotilat.fi)
Asiakkaan ja potilaan kohtelu
Asiakkaalla ja potilaalla on oikeus laadultaan hyvään sosiaali- ja terveydenhuoltoon ja hyvään kohteluun ilman syrjintää. Asiakasta ja potilasta on kohdeltava kunnioittaen hänen ihmisarvoaan, vakaumustaan ja yksityisyyttään.
Mikäli potilaan/asiakkaan epäasiallista kohtelua havaitaan tai epäasiallista kohtelua tulee tietoon, tilanne selvitetään siinä toimintayksikössä, jossa tapahtuma on tullut esille. Tarvittaessa selvittäminen jatkuu vastuualuejohdon ja/tai potilas- ja/tai sosiaaliasiavastaavan toimesta. Toimintayksiköiden esihenkilöt seuraavat palautteita ja suunnittelevat kehittämistoimenpiteitä saatujen palautteiden pohjalta.
Sote-keskuspalveluiden vastuualueella henkilöstöllä on mahdollisuus ja velvollisuus tehdä epäkohtailmoitus, mikäli havaitaan potilaan/asiakkaan epäasiallista kohtelua. Ilmoitukset käsitellään siinä toimintayksikössä, jota ilmoitus koskee.
Muistutuksiin liittyvät toimintaohjeet ja menettelyt kuvataan kappaleessa 2.4.
Asiakkaan ja potilaan informointi hänen käytettävissään olevista oikeusturvakeinoista
Asiakkaita ja potilaita informoidaan heidän käytettävissään olevista oikeusturvakeinoista Sata-alueen internet sivuilla Satakunnan hyvinvointialue/asiointiopas/potilaan-oikeudet-ja-tietosuoja. Yksiköiden toimitiloissa ja omavalvontasuunnitelmissa on nähtävillä asiavastaavien yhteystiedot sekä jokaisen työntekijän velvollisuus on opastaa asiakkaita ja potilaita.
Sote-keskuspalveluiden vastuualueella ammattilaisten ohjausosaaminen varmistetaan suunnitelmallisella perehdytyksellä.
Itsemääräämisoikeus
Itsemääräämisoikeus herättää monenlaisia ajatuksia ja tunteita. Se on moniulotteinen ja usein haastavakin asia. Itsemäärääminen on vastuunkantoa omasta itsestään sekä vapautta tehdä valintoja itseään koskevissa asioissa. On hyvin tärkeää, että asiakasta/potilasta tuetaan päätöksenteossa itsemääräämiskyvyn vahvistumiseksi. Tuki itsemääräämisoikeuden käyttämiseen on aina yksilöllistä. Erilaisten vaihtoehtojen ja mahdollisuuksien ymmärtäminen on tärkeää. 
Perustuslaissa turvataan jokaiselle perusoikeudet. Lähtökohta on, että henkilön perusoikeuksia voidaan rajoittaa vain laissa erikseen säännellyissä tilanteissa ja niin vähän kuin on välttämätöntä. Toimenpide on oltava eettisesti perusteltavissa ja se on suoritettava asiakkaan/potilaan itsemääräämisoikeutta kunnioittaen. Joissakin tilanteissa voidaan joutua rajoittamaan asiakkaan perusoikeuksia. Tällainen tilanne voisi olla esim. se, jos henkilön oma tai toisen henkilön terveys tai turvallisuus on uhattuna. Henkilökuntaresurssien puute ei oikeuta rajoitustoimenpiteiden käyttöön. Julkisen vallan on turvattava perusoikeuksien toteutuminen (laki 1889/39, laki 1992/78 ja laki 1999/731)
Sata-alueelle on laadittu Sote-johtaja Sari Rantasen hyväksymä toimintaohje, jonka avulla varmistetaan asiakkaiden ja potilaiden itsemääräämisoikeuden toteutuminen ja sen rajoittamista koskevat periaatteet ja konkreettisetiset menettelytavat. Toimintaohje Itsemääräämisoikeus ja rajoitustoimenpiteet Satakunnan hyvinvointialueen yksiköissä (Linkki ammattilaiselle, vaatii kirjautumisen) 
Sote-keskuspalveluiden terveyspalveluissa potilasta hoidetaan yhteisymmärryksessä tämän kanssa. Mikäli potilas/asiakas kieltäytyy tietystä hoidosta, hoidetaan tätä mahdollisuuksien mukaan yhteisymmärryksessä muulla lääketieteellisesti hyväksyttävällä tavalla. Alaikäisen itsemääräämisoikeuden toteutuminen varmistetaan selvittämällä tämän mielipide omasta sosiaali- ja terveydenhuollosta ottamalla huomioon ikänsä ja kehitystasonsa edellyttämällä tavalla. Terveydenhuollon ammattihenkilö tekee arvion tapauskohtaisesti huomioiden asian laadun. Alaikäisen kehitystason arvioinnissa huomioidaan alaikäisen kyky ymmärtää asian ja päätöksenteon merkitys. Alaikäisen itsemääräämisoikeutta koskevasta arviosta tehdään merkintä potilasasiakirjoihin.  
Aikuisten sosiaalityön palveluissa otetaan ensisijaisesti huomioon asiakkaan toivomukset ja mielipide. Asiakkaalle annetaan mahdollisuus osallistua ja vaikuttaa palvelujensa suunnitteluun ja toteuttamiseen. Asiakasta koskeva asia käsitellään ja ratkaistaan siten, että ensisijaisesti huomioidaan asiakkaan etu. Alaikäisen asiakkaan toivomukset ja mielipide selvitetään ja otetaan huomioon ikänsä ja kehitystasonsa edellyttämällä tavalla. 
[bookmark: _Hlk213658147]Jos potilaat/asiakkaat käyttäytyvät itseään tai muita ihmisiä kohtaan tavalla, johon on puututtava, on käytössä vartijapalvelu sekä tarvittaessa poliisi. Pääasiassa vastuualueen palveluissa ei ole rajoitustoimenpiteitä.
Lakisääteiset palvelua koskevat suunnitelmat 
Vastuualueen terveyspalveluissa on otettu käyttöön uusi toimintatapa, jossa potilaan hoitoa tukee moniammatillinen tiimi. Potilaalle automaattisesti nimetty tiimi vastaa hoidon suunnittelusta ja toteutuksesta. Tiimin kokoonpano vaihtelee sote-keskuksittain, mutta jokaisessa tiimissä on vähintään omista potilaistaan vastaava lääkäri ja sairaanhoitaja. Tavoitteena on, että potilas saa mahdollisimman usein apua tutulta ammattilaiselta tai tiimiltä.
Terveyspalveluissa terveys- ja hoitosuunnitelma laaditaan kaikille potilaille, joiden hoito edellyttää koordinoimista ja jotka hyötyvät tehdystä suunnitelmasta (erityisesti pitkäaikais- ja monisairaat potilaat, joita halutaan motivoida omasta terveydestä huolehtimiseen). Terveys- ja hoitosuunnitelma laaditaan, mikäli yksi tai useampi alla kuvatuista ehdoista täyttyy:
· potilas käyttää paljon terveydenhuollon palveluja
· potilaan sairaus tai terveydentila vaatii pitkäaikaista seurantaa, hoitoa tai kuntoutusta
· potilaalla on akuutti vaiva, joka edellyttää useamman tahon (organisaation tai terveydenhuollon ammattihenkilön) tutkimuksia tai hoitoa
· potilas haluaa itselleen terveys- ja hoitosuunnitelman.
Terveys- ja hoitosuunnitelma (Kanta)
Hoitotiimin lääkäri ja hoitaja laativat terveys- ja hoitosuunnitelman yhteistyössä potilaan ja tarvittaessa hänen omaistensa kanssa. Suunnitelma päivitetään aina, kun hoitolinjoihin tehdään muutoksia. Kaikki potilaan hoitoon osallistuvat palvelunantajat ja niiden ammattihenkilöt, ml. myös erikoissairaanhoito, työterveyshuolto ja suun terveydenhuolto osallistuvat suunnitelman ylläpitoon ja muokkaamiseen antamansa hoidon osalta (Terveys - ja hoito - suunnitelma – toimintamalli, THL). Terveys- ja hoitosuunnitelmien laatiminen on käytössä osassa vastuualueen sote-keskuksista.
Sosiaalipalveluja myönnetään hyvinvointialueen asukkaille yksilökohtaisen palvelutarpeen arvioinnin perusteella. Kiireellisissä tapauksissa palveluja järjestetään myös hyvinvointialueella tilapäisesti oleskeleville. Sosiaalihuollon asiakkaalle nimetään asiakkuuden ajaksi omatyöntekijä, ellei asiakkaalle ole nimettynä muuta vastaavaa työntekijää tai nimeäminen on muusta syystä tarpeetonta. Omatyöntekijä edistää asiakkaan tarpeiden ja edun mukaista palvelujen järjestämistä Sosiaalihuoltolaki 1301/2014
Sote-keskuspalveluiden vastuualueen henkilöstön osaaminen ja tavoitteiden mukainen toimintatapa varmistetaan suunnitelmallisella perehdytyksellä sekä ajantasaisilla toiminta- ja kirjaamisohjeilla.
Asiavastaavien tehtävät ja yhteystiedot
Asiavastaava toimii tehtävässään asiavastaavalain 739/2023 mukaisesti riippumattomasti ja puolueettomasti. Hän ei tee päätöksiä eikä voi muuttaa niitä. Asiavastaava ei ota kantaa lääketieteelliseen hoitoon. (Potilasasiavastaava ja sosiaaliasiavastaava - Satakunnanhyvinvointialue) 
Asiavastaavatoiminnan tulostettava esite
Sosiaaliasiavastaava
Satasairaala
Sairaalantie 3
28500 PORI
Puh. 044 7079132
sosiaaliasiavastaava@sata.fi
Sosiaaliasiavastaavan tehtävänä on:
· Neuvoa asiakkaita sosiaalihuollon asiakaslain (812/2000) ja varhaiskasvatuslain (540/2018) soveltamiseen liittyvissä asioissa.
· Neuvoa ja avustaa sosiaalihuollon asiakaslain 23 § mukaisen muistutuksen tekemisessä sekä neuvoa ja avustaa varhaiskasvatuslain 54 §:ssä tarkoitetun muistutuksen tekemisessä.
· Neuvoa, miten kantelu, oikaisuvaatimus, valitus, vahingonkorvausvaatimus tai muu asiakkaan sosiaalihuollon tai varhaiskasvatuksen oikeusturvaan liittyvä asia voidaan panna vireille toimivaltaisessa viranomaisessa.
· Tiedottaa asiakkaan oikeuksista.
· Koota tietoa asiakkaiden yhteydenotoista ja seurata asiakkaiden oikeuksien ja aseman kehitystä sekä
· toimia muutenkin asiakkaan oikeuksien edistämiseksi ja toteuttamiseksi.
Potilasasiavastaavat
Satasairaala
Sairaalantie 3
28500 PORI
Puh. 02 627 6078 
potilasasiavastaava@sata.fi 
Potilasasiavastaavan tehtävänä on:
· Neuvoa potilaita potilaslain (785/1992) soveltamiseen liittyvissä asioissa.
· Neuvoa ja tarvittaessa avustaa potilasta tai potilaan laillista edustajaa, omaista tai muuta läheistä potilaslain 10 §:ssä tarkoitetun muistutuksen tekemisessä.
· Neuvoa, miten kantelu, oikaisuvaatimus, valitus, vahingonkorvausvaatimus, potilas- tai lääkevahinkoa koskeva korvausvaatimus tai muu potilaan terveydenhuollon oikeusturvaan liittyvä asia voidaan panna vireille toimivaltaisessa viranomaisessa.
· Tiedottaa potilaan oikeuksista.
· Koota tietoa potilaiden yhteydenotoista ja seurata potilaiden oikeuksien ja aseman kehitystä sekä
· toimia muutenkin potilaan oikeuksien edistämiseksi ja toteuttamiseksi.
Yhteystietolinkki Potilasasiavastaava ja sosiaaliasiavastaava - Satakunnanhyvinvointialue

[bookmark: _Hlk120538480][bookmark: _Toc221451361]2.4 Muistutusten käsittely
Hoitoon tai palvelun laatuun taikka saamaansa kohteluun tyytymättömällä potilaalla/asiakkaalla on lakiin perustuva oikeus tehdä muistutus (Satakunnan hyvinvointialue/asiointiopas/potilaan-oikeudet-ja-tietosuoja). Muistutuksen voi tehdä tarvittaessa myös potilaan/asiakkaan laillinen edustaja, omainen tai läheinen. Muistutus pitää tehdä pääsääntöisesti kirjallisesti, mutta erityisestä syystä sen voi tehdä myös suullisesti. Muistutuksen vastaanottajan eli vastuualuejohtajan on käsiteltävä asia ja annettava siihen kirjallinen, perusteltu vastaus kohtuullisessa ajassa. Muistutus hoidosta tai palvelusta -lomake löytyy Sata-alueen internet -sivustolta (muistutuslomake).
Potilasasiavastaava/sosiaaliasiavastaava antavat tarvittaessa lisätietoja muistutuksen tekemiseen liittyen.
Muistutus lähetetään Satakunnan hyvinvointialueen kirjaamoon, Sairaalantie 3, 28500 PORI tai kirjaamo@sata.fi
Sote-keskuspalveluiden vastuualueen muistutusten käsittelyprosessia ohjaa Sosiaali- ja terveydenhuollon muistutuksen käsittelyprosessi Satakunnan hyvinvointialueella- toimintaohje sekä tätä toimintaohjetta täydentävä terveydenhuollon muistutusten käsittelyprosessi terveyspalveluissa - toimintaohje. 
Ohje muistutusten käsittelyyn Satakunnan hyvinvointialue (Linkki ammattilaisille, vaatii kirjautumisen)
Terveydenhuollon muistutuksen käsittelyprosessi terveyspalveluissa Satakunnan hyvinvointialueella - tarkennettu ohje (Linkki ammattilaisille, vaatii kirjautumisen)
Muistutukset ja poikkeamailmoitukset käsitellään asiaan liittyvien henkilöiden kanssa sekä koko toimintayksikön henkilöstön kanssa ennaltaehkäisevien toimenpiteiden löytämiseksi.
Muistutukseen annettavassa vastauksessa tulee erityisesti kiinnittää huomiota perusteltuun vastaukseen sekä sen ymmärrettävyyteen kyseessä olevan asian edellyttävällä tavalla. Muistutusvastauksessa on niin ikään kiinnitettävä huomiota siihen, miten muistutuksessa esiin nostetut epäkohdat ovat otettavissa huomioon toimintaa kehitettäessä. Muistutusten perusteella prosesseja, toimintatapoja ja ohjeistuksia päivitetään ja/tai laaditaan tarpeen mukaan. 
[bookmark: _Hlk213659122]Valvovien viranomaisten selvityspyynnöt käsitellään terveydenhuollon muistutusten käsittelyprosessin mukaisesti. Vastuualuejohtaja vastaa valvovien viranomaisten ohjausten ja päätösten tiedottamisesta tarvittaville tahoille, vaadittavien toimenpiteiden toimeenpanosta sekä toimenpiteiden vaikutusten seurannasta ja arvioinnista.

[bookmark: _Toc221451362]2.5 Henkilöstö
[bookmark: _Toc149034021][bookmark: _Toc31100000][bookmark: _Toc45556461][bookmark: _Toc69238455][bookmark: _Toc145511906]Määrä, rakenne ja riittävyys sekä sijaisten käytön periaatteet
Vuoden 2025 henkilöstökertomuksen mukaan Sata-alueella työskenteli 10786 henkilöä, joista 78 % oli vakituisia työntekijöitä:
· Eniten työntekijöitä oli erityis- ja sairaalapalveluiden toimialueella, 3246 henkilöä.
· Vähiten työntekijöitä oli pelastuslaitoksella, 219 henkilöä ja hyvinvointialueen hallinnossa 164 henkilöä.
· Ikääntyneiden palveluissa työskenteli 3189 henkilöä.
· Aikuisten palveluissa työskenteli 1825 henkilöä.
· Lasten, nuorten ja perheiden palveluissa työntekijöitä oli 798 henkilöä.
· Konsernipalveluissa työskenteli 1345 henkilöä.
Henkilöstölle: Henkilöstökertomus 2025 (linkki ammattilaisille, vaatii kirjautumisen IMS)
[bookmark: _Hlk219458305]Vastuualueen henkilöstön määrä ja rakenne 
Vastuualueella on yksi vastuualuejohtajan vakanssi. 
Terveyspalveluissa on hoito-, kuntoutus- ja tukipalvelu vakansseja yhteensä 344.  Sairaanhoitajien ja terveydenhoitajien vakansseja on 242, lähi- ja perushoitajien sekä terveyskeskusavustajien vakansseja 22, kuntoutushenkilöstön vakansseja 60, jalkaterapeutin vakansseja 5 ja sihteerien vakansseja 15.  Lääkärivakansseja on 135. Vastuuyksikön päällikkö vakansseja on 4, hoitotyön päällikkövakansseja 1. 
Aikuisten sosiaalipalveluissa sosiaali- ja hoitotyön sekä tukipalveluiden vakansseja on yhteensä 80. Johtavan sosiaalityöntekijän vakansseja 4, sosiaaliohjaajan vakansseja 39, sosiaalityöntekijän vakansseja 18, sairaanhoitajan- ja terveydenhoitajan vakansseja 2, etuuskäsittelijän vakansseja 4 ja toimisto- ja palvelusihteerin vakansseja 6.  Vastuuyksikön päällikkö vakansseja on 2.
Sijaisten käytön periaatteet
Sata-alueen urapalvelut julkaisee työpaikkailmoituksia sisäisessä intrassa (Satasessa) ja internetissä.
Toimialueet voivat palkata henkilöitä sijaisuuksiin myös suoraan sopimalla tai Sotender-sovelluksella. Lue lisää: Sovellus sijaisten hankintaan (Sotender). (Linkki ammattilaisille, vaatii kirjautumisen, IMS.)
Päätöksen henkilöstövalinnasta tekee sijaisuuksissa esihenkilö, vakituisissa työsuhteissa päällikkö.
Sata-alueelle on laadittu rekrytoinnin käsikirja, johon on koottu rekrytointia koskevien lakien ja asetusten asiasisältöjä sekä Sata-alueen hallinnollisia toimintatapaohjeita Rekrytoinnin käsikirja (Linkki ammattilaiselle, vaatii kirjautumisen IMS)
Vuokratyö ja alihankinta.
Sote-keskuspalvelut ostaa lääkärityövoimaa kilpailutettujen hankintojen kautta yhteensä noin 15 (henkilötyövuotta). Hankinnat on jaettu kahteen eri kiirevastaanottoon, lähivastaanottotoimintaan sekä etävastaanottoihin, sisältäen digisote-keskuksen. Kiirevastaanottojen toiminta on toimitustakuullista.
Sosiaalipalveluissa ei ole käytössä vuokratyövoimaa. Vuokratyövoimaa ei ole käytössä myöskään hoito-, kuntoutus- ja tukipalveluhenkilöstön osalta. 
Ammattihenkilölainsäädännön soveltaminen sosiaali- ja terveydenhuollon henkilöstön tehtävärakenteiden ja tehtäväjaon toimintamallien kehittämisessä (STM:n ohje, Valtioneuvoston ohjesääntö (VNOS) 22 §, 262/2003)


Sosiaali- ja terveydenhuollon ammattioikeudet ja kielitaito
[bookmark: _Toc149034022][bookmark: _Toc45556465]Sosiaali- ja terveydenhuollon ammattioikeudet varmistetaan rekrytoinnin yhteydessä tarkistamalla sosiaali- ja terveydenhuollon ammattihenkilöiden ammattioikeuksia koskevat rekisteritiedot (esimerkiksi JulkiTerhikki, JulkiSuosikki, rikosrekisteri), tutkintotodistukset sekä muut kyseiseen tehtävään vaadittavat luvat ja todistukset esimerkiksi valtionhallinnon kielitutkinto tai yleinen kielitutkinto).
Lue lisää: Ulkomaalaisen työntekijän palkkaaminen (Linkki ammattilaisille, vaatii kirjautumisen, IMS)
Lue lisää: Rekrytoinnin käsikirja (Linkki ammattilaisille, vaatii kirjautumisen, IMS)
Koulutus, osaaminen ja ammattitaito 
[bookmark: _Toc149034023][bookmark: _Toc45556466]Osaava henkilöstö on lähtökohta vaikuttavien palveluiden toteuttamiselle.
Esihenkilön tehtävänä on varmistaa henkilöstön nykyinen ja tuleva osaaminen palvelujen toteuttamiseksi. Osaamista kehitetään muun muassa:
· sisäisellä ja ulkoisella koulutuksella,
· perehdytyksellä,
· mentoroinnilla,
· työkierrolla,
· simulaatio-oppimisella,
· verkkokoulutuksilla.

Sata-alueen osaamisen kehittäminen perustuu koulutussuunnitelmaan (Linkki ammattilaiselle, vaatii kirjautumisen, IMS), jonka laativat vuosittain henkilöstön kehittämispalvelut yhdessä toimialueiden,professiojohtajien sekä TKIO:n kanssa.
Lisätietoa: Oppimisen ja osaamisen kompassista (Linkki ammattilaiselle, vaatii kirjautumisen, Satanen) 
Perehdyttäminen, ammattitaidon ylläpito ja täydennyskoulutus
Suunnitelmallinen ja laadukkaasti toteutettu perehdytys lisää rekrytoinnin onnistumista. Työturvallisuuslaki (738/2002) velvoittaa, että työntekijä perehdytetään riittävästi työtehtäviin, työympäristöön sekä työssä käytettäviin välineisiin ennen uuden työn aloitusta sekä työtehtävien tai -välineiden muuttuessa. Esihenkilö vastaa, että perehdytys toteutetaan suunnitellusti.
Sata-alueella perehdytys sisältää:
· henkilökohtaisen perehdytyssuunnitelman
· perehdytystä kasvokkain
· verkkokursseja
· itseopiskelumateriaaleja
· seurantakeskustelun
· sähköisen palautteen perehdyttäjälle
Satasen Perehdytys-sivuilta (Linkki ammattilaisille.)

Työnantaja mahdollistaa täydennyskoulutukset. Esihenkilö vastaa yksikkönsä koulutuksista ja koulutusmäärärahojen riittävyydestä, pätevyysvaatimuksista ja työelämäkeskustelujen järjestämisestä. Esihenkilö huolehtii myös koulutuksessa saavutetun tiedon jakamisesta työpaikalla.
Lue lisää Koulutusohjeesta. (Linkki ammattilaisille, vaatii kirjautumisen, IMS.)
Henkilöstö saa lisätietoa koulutuksista Talentin koulutuskalenterista, linkki Satasessa.
Sote-keskuspalveluiden vastuualueella perehdytysohjelma koostuu ja etenee Satakunnan hyvinvointialueen Perehdytyksen osa-alueet -ohjeen (Linkki ammattilaisille, vaatii kirjautumisen) mukaisesti.
Työsuhteiden alussa, työtehtävää vaihtaville, sijaiselle sekä harjoitteluaan suorittaville opiskelijoille osaamisen varmistaminen räätälöidään osaamiseen sovitetulla perehdytyksellä.  Perehdytysvastuu kuuluu toimintayksikön esihenkilölle ja/tai tämän nimeämille perehdyttäjille. Perehdytysohjelma koostuu kaikille yhteisestä perehdytyksestä sekä toimintayksikkö- ja työtehtäväkohtaisesta perehdytyksestä. Perehdytyksissä hyödynnetään Satakunnan hyvinvointialueen yhteisiä perehdytysmateriaaleja ja muistilistoja sekä vastuualueen omia perehdytysoppaita ja toimintaohjeita. Henkilöstöllä on velvollisuus ylläpitää omaa ammattitaitoaan. Esihenkilön velvollisuus on seurata täydennyskoulutuksiin osallistumisia sekä mahdollistaa henkilöstölle niihin osallistumisen. 
Sote-alan opiskelijoiden oikeus työskennellä tilapäisesti
Työnantaja arvioi
· opiskelijan valmiudet ja edellytykset suoriutua tarjotuista tehtävistä
· onko opiskelijan kielitaito riittävä, jos hänen äidinkielensä ei ole suomi.
Opiskelijalle nimetään kirjallisesti ohjaaja, joka työskentelee samassa yksikössä. 
Sata-alue varmistaa nämä asiat myös vuokrafirman kautta tulevien opiskelijoiden kohdalla. 
Lue lisää: (Sosiaali- ja terveydenhuollon opiskelijana työskentely - Lupa- ja valvontavirasto)
Jos opiskelijan työtehtäviin kuuluu lääkehoitoa, siitä ohjeistetaan erikseen: LOVe opiskelijat (Linkki ammattilaiselle, vaatii kirjautumisen, IMS)
Sote-keskuspalveluiden vastuualueella toimintayksikön esihenkilö arvioi opiskelijan valmiudet ja varmistaa, että opinnot ovat suoritettu hyväksytysti. Opiskelijalle nimetään ohjaaja. Opiskelija toimii aina laillistetun ammattihenkilön johdon ja valvonnan alaisena. Vastuualueen opiskelijoiden henkilökortissa on nimikkeenä opiskelija. 
[bookmark: _Hlk213659270]Sote-keskuspalveluiden vastuualueella voi toimia laillistetun sosiaali- ja terveydenhuollon ammattihenkilön tehtävissä määräaikaisesti (esimerkiksi vuosilomasijaisena) lääketieteen, hoitotyön sekä sosiaalityön opiskelijoita.
Henkilöstön työskentelyn asianmukaisuuden seuranta
Jokainen työntekijä vastaa omasta toiminnastaan työpaikalla. Toiminta pitää olla ammatillista ja asiallista. Työnantaja huolehtii siitä, että työ ja toiminta ovat asianmukaisia. Esihenkilö tarkkailee työympäristöä, työyhteisöä ja työtapoja. Esihenkilö puuttuu ja ratkaisee poikkeavat ja puutteelliset tilanteet.
Työnjohdolliset menettelyt Työnjohdollinen menettely (Linkki ammattilaisille, vaatii kirjautumisen)
Työkykyä tuetaan työkyvyn tuki -ohjelman mukaisesti Työkyvyn tuki – ohjelma (Linkki ammattilaisille, vaatii kirjautumisen)
Työyhteisön toimivuutta tuetaan Toimiva työyhteisö mallin avulla Toimiva työyhteisö -malli (Linkki ammattilaiselle, vaatii kirjautumisen) 
Sote-keskuspalveluiden vastuualueella tehtävänkuvauksin ja niihin kuvattujen koulutus- ja osaamisvaatimuksin sekä säännöllisillä kehityskeskusteluilla ja tarvittaviin koulutuksiin osallistumisilla varmistetaan henkilöstön riittävä osaaminen sekä työskentelyn asianmukainen toiminta. Jokainen ammattilainen on velvollinen ilmoittamaan esihenkilölle omassa osaamisessa mahdollisesti ilmenneistä puutteista. 
Esihenkilöllä on velvollisuus puuttua mahdollisesti ilmenneisiin epäkohtiin keskustelemalla kyseisen ammattilaisen kanssa. Mikäli epäkohdan todetaan jatkuvan, voidaan harkinnan mukaan antaa suullinen huomautus ja seuraavassa vaiheessa kirjallinen varoitus. Tarvittaessa työsuhde voidaan purkaa.
Rikostaustan selvittäminen
Lasten, iäkkäiden ja vammaisten henkilöiden kanssa työskentelevien rikosrekisteriote tarkistetaan rekrytoinnin yhteydessä. 
Lue lisää: Toimintaohje Rikosrekisteriote (Linkki ammattilaiselle, vaatii kirjautumisen, IMS)
[bookmark: _Toc45556464]Ei koske sote-keskuspalveluiden vastuualuetta.

[bookmark: _Toc221451363]2.6 Asiakas- ja potilastyöhön osallistuvan henkilöstön riittävyyden seuranta
Henkilöstön riittävyys varmistetaan suunnittelemalla toimintaa ennakoivasti asiakkaiden palveluntarve ja henkilöstöresurssit huomioiden. Vakanssien täyttöaste pyritään pitämään 100 %. Täyttöastetta seurataan ja rekrytointia lisätään tarpeen mukaan tunnistettuihin lisätarpeisiin.
Sote-keskusten esihenkilöt ja vastuuyksikön päälliköt vastaavat henkilöresurssin riittävyydestä ja sen kohdentamisesta tarkoituksenmukaisesti ja oikea-aikaisesti. Resurssisuunnitelma on ennakoiva (resurssisuunnittelun vuosikello) ja sillä pyritään turvaamaan riittävä henkilöstömitoitus myös mm lomakausina.
Ennakoituun lisäresurssin lisätarpeeseen rekrytoidaan tarvittaessa määräaikaista lisätyövoimaa. Äkillisissä henkilöstöpuutoksissa toimintaa priorisoidaan ja tarvittaessa henkilöstöä pyritään myös siirtämään yksiköiden välillä. Merkittävissä henkilöstövajetilanteissa keskitytään kriittisiin toimintoihin kuten yhteydensaantiin sote-keskuksiin ja kiireellisen hoidon turvaamiseen.   

[bookmark: _Toc221451364]2.7 Monialainen yhteistyö ja palvelun koordinointi
Sosiaali- ja terveydenhuollon ammattilaisilla on lainsäädännön määrittämä velvollisuus tehdä monialaista yhteistyötä potilaan tai asiakkaan palveluntarpeen arvioinnissa sekä palveluiden antamisessa. Monialainen yhteistyö toteutetaan asiakkaan tai potilaan suostumuksella ja palvelujen tulee muodostaa asiakkaan tai potilaan etujen mukainen kokonaisuus. 
Sote-keskuspalveluiden vastuualueella on käytössä jokaisessa sotekeskuksessa ja -pisteessä yhteistyössä mielenterveys- ja päihdepalveluiden vastuualueen kanssa monialainen yhteistyö-/tiimityömalli, jossa terveyspalveluiden, sosiaalipalveluiden ja mielenterveyspalveluiden ammattilaiset tekevät yhteistyötä monialaista apua tarvitsevan potilaan/asiakkaan kanssa. Sote-keskuspalveluiden vastuualue tekee myös vastuualuerajat ylittävää yhteistyötä muiden Satakunnan hyvinvointialueen vastuualueiden kanssa mutta myös muiden hyvinvointialueiden kanssa. Moniviranomaisyhteistyötä tehdään lähes päivittäin työllisyysalueiden ja Kelan kanssa (TYM-työ).  Lisäksi vastuualue tekee tiivistä yhteistyötä hyvinvoinnin ja terveyden edistämistyötä tekevien yhdistysten ja järjestöjen kanssa. Yhdistykset ja järjestöt mahdollistavat alueen asukkaille palveluja, jotka täydentävät vastuualueen oman palvelutuotannon palveluja.
Satakunnan hyvinvointialueella käytössä oleva yhteinen Lifecare -potilastietojärjestelmä (käytössä kaikissa toimintayksiköissä kevään 2025 aikana) sekä www.kanta.fi  -sivusto, jotka mahdollistavat sujuvan tiedonkulun eri sosiaali- ja terveydenhuollon ammattilaisten välillä.

[bookmark: _Toc221451365]2.8 Toimitilat ja välineet mukaan lukien toimintaympäristö
Konsernipalveluihin kuuluva tekniset palvelut vastuualue järjestää muille toimialueille teknisiä asiantuntija- ja tukipalveluita toimien hyvinvointialueen sisäisenä palvelutuottajana. Vastuualueen palveluiden piiriin kuuluvat
• Käyttö- ja kunnossapito
• Toimitilajohtaminen 
• Rakennuttaminen ja hankekehitys 
• Ateriapalvelut 
• Puhtauspalvelut 
• Ympäristö ja kestävä kehitys 
Tekniset palvelut huolehtii toimialueiden tarpeiden perusteella osaltaan hyvinvointialueen omaisuuden; maa-alueiden, rakennusten, tilojen, järjestelmien sekä laitteiden tarkoituksenmukaisen, turvallisen ja taloudellisesta käytön edellytyksistä, sekä vastaa lääkinnällisten laitteiden ammattimaisen käytön velvoitteista ja ylläpitää lain ja toiminnan edellyttämiä laiterekistereitä. Tekniset palvelut vuokraa sekä vastaanottaa tilat hyvinvointialueen käyttöön, ja luovuttaa ne vuokraa vastaan toimialojen käyttöön. 
Konsernipalvelujen toimialueen toimintasääntö 

Toiminnassa käytettävät toimitilat, mukaan lukien toimintaympäristö sekä niiden turvallisuus, turvallinen käyttö ja soveltuvuus tarkoitukseensa

Sata-alue omistaa 57 rakennusta ja kesällä 2021 voimaan tulleen voimaanpanolain mukaan kuntien sote- ja pelastustoimen järjestämiseen liittyvät sopimukset, sisältäen vuokrasopimukset, siirtyivät hyvinvointialueille 1.1.2023 alkaen. Kunnilta ja kuntayhtymiltä siirtyi sata-alueelle 435 rakennusta, jotka toimivat sote- ja pela toiminnassa. Kiinteistön omistaja vastaa rakennuksen soveltuvuudesta harjoitettavaan toimintaan sen käyttötarkoituksen mukaisesti. 
Sote-keskuspalveluiden vastuualueen toimitiloja sijaitsee 24 Satakunnan hyvinvointialueen kunnan alueella. Kunnat sote-keskuksittain ja/tai sote-pisteittäin on kuvattu kappaleessa 1.3. 
Välineet sekä niiden turvallisuus, turvallinen käyttö ja soveltuvuus tarkoitukseensa
[bookmark: _Hlk213659385]Sote-keskuspalveluiden vastuualueen eri yksiköissä on useita erilaisia laitteita ja välineitä, (esimerkiksi alkusammutus- ja ensiapuvälineistö sekä lääkehuoneiden kameravalvonta), joihin on omat käyttö-, huolto- ja turvallisuusohjeet, joita päivitetään asianmukaisesti.
Välineet ja laitteet tarkistetaan kunkin käyttökerran yhteydessä sekä aina tarvittaessa. Välineet ja laitteet huolletaan valmistajan ohjeiden mukaisesti. Huonokuntoisista laitteista ja välineistä tehdään tarvittaessa huoltoilmoitus tai hävitetään asianmukaisesti. Instrumenttien huollosta, steriloinnista sekä kuljetuksesta vastaavat pääasiassa välinehuollon sekä logistiikan vastuuyksiköt. 
Toimitiloihin, laitteisiin ja välineisiin liittyvät riskienarvioinnit tehdään vuosittain Granite -järjestelmään. Kattavampi/laajempi arviointi toteutetaan aina, mikäli työolosuhteissa tapahtuu isompia muutoksia. Arvioinneissa huomioidaan turvallisuusnäkökulmat sekä toimitilojen soveltuvuutta toimintaan. 
Toimitiloille tehdyt tarkastukset sekä myönnetyt viranomaishyväksynnät ja luvat 
Toimintayksikössä suoritetaan pelastusviranomaisen toimesta palotarkastus 12/24/36kk välein. Palotarkastusvälin määrittää pelastuslaitos. Palotarkastuksessa on hyvä olla mukana toimintayksikön edustaja, tarkastuksen aikana heränneisiin kysymyksiin pelastusviranomainen antaa ohjausta ja neuvontaa.
Pelastuslain mukaan jokaisessa toimintayksikössä tulee olla voimassa oleva pelastussuunnitelma, jota päivitetään kerran vuodessa tai toimintojen muuttuessa. Toimintayksikön suunnitelma voi olla osa kiinteistön yhteistä suunnitelmaa, esimerkiksi sotekeskuksen pelastussuunnitelmaa. 
Lisäksi jokaisesta ympärivuorokautisesta, ja osasta päiväaikaista toimintaa tuottavista yksiköistä pitää laatia poistumisturvallisuusselvitykset A- ja B. Näiden päivitys tapahtuu 3 vuoden välein, tai toiminnan muuttuessa. Selvityksen allekirjoittaa toimintayksikön esihenkilö ja hyväksyy vastuualuejohtaja. Kyseiset päivitykset tullaan sijoittamaan turvallisuuden vuosikelloon tehtäväksi.
[bookmark: _Hlk213659541]Sote-keskuspalveluiden vastuualueella toimintayksiköt laativat pelastussuunnitelman (sisältäen muun muassa palo- ja poistumisturvallisuuden ohjeistuksen, toimitilojen ja omaisuuden suojaamisen ohjeet) sekä poistumisturvallisuusselvityksen. Poistumisturvallisuusselvitys päivitetään kolmen vuoden välein. Toimintayksiköissä suoritetaan palotarkastukset ja infektioiden torjuntakartoitukset (Into-kartoitus) vuosittain. Infektioiden torjuntatarkastukset koordinoi hygieniahoitaja. Hyvinvointialueen ohjaus- ja valvontayksikkö koordinoi toimintayksiköihin tehtävät valvontakäynnit. Tarkastuksiin ja kartoituksiin osallistuu yksiköiden henkilöstöä.  Esihenkilö käy henkilöstön kanssa läpi raporteissa mahdollisesti esiin nousseet kehittämissuositukset. Suositusten pohjalta laaditaan kehittämistoimenpiteet. Kehittämistoimien toteutusta ja vaikutusta seurataan.
Toimitiloille tehdyt tarkastukset 
Mitkä ovat toimitilojen ja välineiden käyttöön liittyvät riskit
Sata-alueen Riskienhallinnan ohjeessa (Linkki ammattilaiselle, vaatii kirjautumisen)  ohjeistetaan toimintaympäristön ja sen muutosten jatkuvaan tarkasteluun ja kootusti vähintään puolivuosittain sekä ulkoisen, että sisäisen toimintaympäristön näkökulmasta. 
Mikäli toimitiloissa käytetään lääkinnällisiä laitteita (kohta 2.9) tulee niiden turvalliseen sijoitteluun kiinnittää huomiota (esim. muut lähellä olevat laitteet, staattinen sähkö, pistorasiat, jatkojohdot, paloturvallisuus, kosteus).
Sote-keskuspalveluiden vastuualueella ammattimaisessa käytössä olevat välineet ja laitteet ovat CE-merkittyjä. Epäillyistä laitevahingoista tehdään potilaskertomukseen yksityiskohtaiset merkinnät, joista käy ilmi kuvaus vahingosta, selvitys hoidossa mukana olleista terveydenhuollon ammattihenkilöistä sekä kuvaus vahingon epäillystä syystä. Laitteiden tunnistetiedot merkitään yksilöidysti. Merkinnät tehdään välittömästi sen jälkeen, kun vahinkoepäily on syntynyt Laki sosiaali- ja terveydenhuollon asiakastietojen käsittelystä 703/2023
Laitteisiin, tarvikkeisiin, tietojärjestelmiin tai niiden käyttöön liittyvistä asiakas- ja potilasturvallisuutta vaarantaneista tilanteista laaditaan ilmoitus Haipro- järjestelmään. Tarvittaessa ilmoituksessa täytetään myös Fimean vaaratilanneilmoitus Vaaratilanteista ilmoittaminen, Fimea. Tapahtumasta ilmoitetaan myös valmistajalle tai tämän edustajalle, sillä valmistajalla on ensisijainen vastuu tuotteen vaatimustenmukaisuudesta. 
[bookmark: _Hlk213659891]Laitteiden toimivuutta ja turvallisuutta seurataan aktiivisesti ja mahdollisista vioista ilmoitetaan tekniseen huoltoon. Toimitilojen ylläpitoa ja huoltoa koskevat tiedonannot ja pyynnöt tehdään teknisten palveluiden yksikköön sähköisen “Simppeli”-ilmoitusjärjestelmän kautta. Tekninen huolto huolehtii korjauksista tai informoi mahdollisten uusien laitteiden hankintojen tarpeesta. Laitteiden toimintakyvyn seuraaminen tapahtuu laitekohtaisten käyttö- ja huolto-ohjeiden mukaisesti sisäisillä kontrolleilla ja/tai muilla tarvittavilla tarkistustoimenpiteillä. Laitteita käyttävät ammattilaiset (tai toimintayksiköihin erikseen nimetyt vastuuhenkilöt) huolehtivat tarvittavista käyttöhuolloista sekä huoltotoimenpiteiden kirjaamisesta laitepäiväkirjoihin. Vikahuollot, määräaikaistarkastukset ja -huollot suorittaa valtuutettu ammattilainen, joka voi olla teknisten palveluiden huoltohenkilö tai laitevalmistajan valtuuttama huoltohenkilö. Tehdyt huollot raportoidaan.
Logistiikkapalveluiden sekä välinehuollon vastuuyksiköt vastaavat sote-keskuspalveluiden vastuualueen välineiden ja instrumenttien asianmukaisesta huollosta ja kuljetuksesta.
[bookmark: _Hlk213659947]Mikäli tiloissa havaitaan turvallisuusriskejä tai terveydelle haitallista, ilmoitetaan niistä välittömästi kiinteistön omistajalle sekä muille tarvittavilla tahoille.  Tarvittaessa tehdään asiaan kuuluva Haipro-ilmoitus. Tarvittaessa otetaan yhteyttä työterveyshuoltoon ja/tai työsuojeluun. Häiriötilanteiden ilmoittamisessa toimintakortti (linkki ammattilaisille, vaatii kirjautumisen)
Toimitilojen ylläpitoa, huoltoa sekä epäkohtailmoituksia ja tiedonkulkua koskevat menettelyt
Toimitilojen ylläpitoa, huoltoa sekä epäkohtailmoituksia koskevat tiedonannot ja pyynnöt tehdään teknisten palveluiden yksikköön sähköisen Simppeli-palvelupyyntökanavan kautta (Linkki ammattilaisille, vaatii kirjautumisen).
Toimitilojen ylläpito ja huolto
Kunnilta ja kuntayhtymiltä siirtyneissä sopimuksissa ylläpito- ja huolto on määritelty vastuujakotaulukoissa. Sata-alueen omistamissa kohteissa ylläpidosta ja huollosta vastaa konsernipalveluihin kuuluva tekniikka. Satasessa linkki ilmoituksia varten, vuokratilat ja omistetut tilat. 
Satasen sivuilta Toimitilajohtaminen - tilahallinta ja vuokratilat (Linkki ammattilaiselle, vaatii kirjautumisen)

[bookmark: _Toc221451366]2.9 Lääkinnälliset laitteet, tietojärjestelmät ja teknologian käyttö 
[bookmark: _Toc149034014]Lääkinnälliset laitteet
Lääkinnällisiä laitteita, välineitä ja tarvikkeita ovat esimerkiksi
· sairaalasängyt
· vaihtuvapaineiset patjat
· instrumentit
· apuvälineet
· verenpainemittarit
· katetrit
· ohjelmistot ja sovellukset, jotka auttavat sairauksien seurannassa tai diagnosoinnissa, kuten Lifecare Hoidon seuranta. 
Lääkinnällisiä laitteita, välineitä ja tarvikkeita käyttävät ammattimaiset käyttäjät ja asiakkaat.
Sata-alueella käytetään vain lääkinnällisiä laitteita, välineitä ja tarvikkeita, jotka ovat lain (719/2021) ja EU:n asetuksen (EU/2017/745 ja EU/2017/746) mukaisia.
Lääkinnälliset laitteet tilataan yhteisistä keskitetyistä järjestelmistä, kuten Birgitasta tai Effectorista. Kun laite saapuu, se tarkastetaan ennen käyttöönottoa ja rekisteröidään seurantajärjestelmiin. Laitteeseen sijoitetaan tarra, jonka avulla sen voi jäljittää.
Lääkinnällisten laitteiden käyttö vaatii laiteosaamista (laki lääkinnällisistä laitteista 719/2021). Ammattimainen käyttäjä vastaa:
· laitteiden turvallisen käytön riittävästä osaamisesta
· käyttöohjeen mukaisesta käytöstä 
· laitteiden ylläpidosta valmistajan ohjeiden mukaan, esimerkiksi puhdistamisesta, kalibroinnista ja määräaikaishuoltojen tilaamisesta
· vaaratilanneilmoitusten tekemisestä.
Laiteosaaminen osoitetaan digitaalisella laitepassilla (Linkki ammattilaisille, vaatii kirjautumisen, IMS.)
Sata-alueelle on nimetty kaksi henkilöä, jotka vastaavat siitä, että ammattimaiset käyttäjät noudattavat laissa asetettuja vaatimuksia. Lisäksi jokaisessa yksikössä tulee olla yksi tai useampi laiteturvallisuusvastaava.
Laitteiden säännöllisen huollon ja tarvittaessa korjauksen tilaaminen on yksikön vastuulla. Lue lisää Lääkinnällisten laitteiden huolto-ohje (Linkki ammattilaiselle, vaatii kirjautumisen, IMS). Instrumentit huolletaan Välinehuollon toimipisteessä.
Jos laite aiheuttaa vaaratilanteen, siitä tulee ilmoittaa laitteen valmistajalle tai edustajalle. Lisäksi tehdään Fimean vaaratilanneilmoitus HaiPro- tai Effector-järjestelmän kautta. 
Jos asiakkaan hoidossa tulee vaaratapahtuma tai läheltä piti-tilanne, jossa on mukana lääkinnällinen laite, pitää tehdä ilmoitus HaiProon tai Effectoriin.
Lue lisää: Ohje Lääkinnällisen laitteen vaaratilanneilmoitus (Linkki ammattilaiselle, vaatii kirjautumisen, IMS). 
Laiteturvallisuussuunnitelma (Linkki ammattilaiselle, vaati kirjautumisen, IMS).
Fimea antaa viranomaisohjeet, jotka koskevat lääkinnällisiä laitteita.
Sote-keskuspalveluiden vastuualueella varmistetaan perehdytyksen sekä käytössä olevan sähköisen laitepassin avulla, että ammattilaisilla, jotka käyttävät vastuuyksikön laitteita ja välineitä, on niiden turvallisen käytön vaatima koulutus ja kokemus. Toimintayksiköihin nimetyt laitepassivastaavat huolehtivat, että laiterekisterissä olevien laitteiden tiedot ovat ajantasaiset ja, että henkilöstöllä on riittävä osaaminen yleiseen laiteturvallisuuteen ja laitteiden turvalliseen käyttöön.
Tietojärjestelmät ja teknologian käyttö
Esihenkilö vastaa siitä, että työntekijä on tietoinen ajantasaisista ohjeista ja toimii niiden mukaisesti. Uusista versiopäivityksistä ja ohjeista tiedotetaan Satasessa, ja oppaat pidetään ajan tasalla. Ajantasaisten ohjeiden tallentamisesta IMS-järjestelmään vastaavat ICT-vastuualue ja järjestelmienpääkäyttäjät tai vastuuhenkilöt. Käyttäjäohjeiden tuottaminen ja päivittäminen on järjestelmätoimittajan vastuulla. Ohjeista ilmenee viimeisin päivitysajankohta.
Hyvinvointialueen käytössä olevat tietojärjestelmät ovat kuvattu tiedonhallintamallin tietojärjestelmärekisteriin. Mallissa ylläpidetään kaikkia kriittisiä tietoja ja niiden päivittämiseen on sovittu erillinen hallintavastuu ICT-vastuualueelle, joka vastaa hankinnoista ja käytöstä. Lupa- ja valvontaviraston tietojärjestelmäluokittelu on sisällytetty rekisteriin.
Hyvinvointialueen tietosuojan ja tietoturvan ohjausryhmä on päivittänyt ja hyväksynyt 13.6.2025 asiakastietolain mukaisen tietoturvasuunnitelman (THL:n määräys 3/2024). Tietoturvasuunnitelma ei ole julkinen asiakirja, siitä voi pyytää lisätietoja 
sähköpostitse tietosuoja@sata.fi. 
Tietoturvasuunnitelma ei sisällä yksityiskohtaisia toimintaohjeita. Sen sijaan yksiköt noudattavat tietoturvasuunnitelman perusteella laadittuja tietoturvan ja tietosuojan toimintaohjeita. 
Keskeiset ohjeet löytyvät henkilöstölle tarkoitetusta IMS-järjestelmästä:
Yhteiset dokumentit Satakunnan hyvinvointialue > Tietosuoja ja tietoturva > Ohjeet (Tietosuoja ja tietoturva).
Lue lisää:
· Huoneentaulu - Tietoturvallisen työskentelyn ohjeet (Linkki ammattilaisille, vaatii kirjautumisen, IMS)
· Huoneentaulu - Henkilö- ja asiakastietojen käsittelyn periaatteet
(Linkki ammattilaisille, vaatii kirjautumisen, IMS)
· Satakunnan hyvinvointialueen dokumenttien käsittely- ja tallennusohje (Linkki ammattilaisille, vaatii kirjautumisen, IMS)
· Tietosuojajäteohje työntekijöille (Linkki ammattilaisille, vaatii kirjautumisen, IMS)

Ostopalveluissa ja tietojärjestelmähankinnoissa vaaditaan hyvinvointialueen tietoturvavaatimusten täyttymistä sekä rekisterien ja henkilötietojen käsittelyn lainmukaisuutta osana sopimushallintaa. 
Hankinnasta vastaava viranhaltija huolehtii että, sopimuksiin liitetään tietosuoja-asetus GDPR:n mukainen henkilötietojen käsittelysopimus ja tietoturvavaatimukset sopimusliite. 
Lue lisää: Hankintojen tietoturvavaatimukset (Linkki ammattilaisille, vaatii kirjautumisen, IMS)
Vastuualuejohtaja ja yksiköiden esihenkilöt huolehtivat, että henkilöstö toimii häiriötilanteissa näiden ohjeiden mukaan: 
· Henkilöstö ilmoittaa tietojärjestelmiin kohdistuvista häiriöistä ensisijaisesti 2M-IT palvelukanavan kautta. Lue lisää: Palvelupyynnön tai häiriöilmoituksen tekeminen 2M-IT:lle (Linkki ammattilaisille, vaatii kirjautumisen, IMS)
· Poikkeamista tai häiriöistä tehdään tarvittaessa HaiPro-ilmoitus. Lue lisää: Tietoturvailmoituksen tekeminen ja käsittely, HaiPro (Linkki ammattilaisille, vaatii kirjautumisen, IMS)
· ICT-palvelut huolehtivat mahdollisista ilmoituksista valvoville viranomaisille kuten LVV, Fimea tai Kyberturvallisuuskeskus.
Teknologian soveltuvuuden, asianmukaisuuden ja turvallisuuden varmistaminen Sata-alueella
ICT-palvelut kartoittaa yhteistyössä yksiköiden kanssa palvelun tarpeet ja vaatimukset eli tehdään vaatimusmäärittely, jotta voidaan valita tarkoituksenmukainen teknologia. Tämä sisältää analyysin siitä, millaisia toimintoja ja ominaisuuksia teknologiassa tarvitaan asiakkaiden palvelemiseksi ja prosessien tehostamiseksi.
Ennen hankintaa arkkitehtuurityöryhmä vertailee eri teknologiaratkaisuja ja varmistaa niiden yhteensopivuus olemassa olevien järjestelmien ja palveluprosessien kanssa. Hankittavan teknologian tulee täyttää alan standardit ja vaatimukset. Lisätietoja: arkkitehtuuri@sata.fi
Henkilöstön käyttöopastus
Jokainen uusi teknologiaratkaisu vaatii henkilöstön kattavan perehdyttämisen. Tämä tapahtuu järjestämällä koulutuksia organisaation sisällä, yhteistyökumppaneiden ja muiden sidosryhmien kanssa, joissa henkilöstö saa käytännönläheistä opastusta teknologiasta, sen käyttöön liittyvistä parhaista käytännöistä sekä mahdollisten ongelmatilanteiden ratkaisuista.
Vastuualuejohtaja ja yksiköiden esihenkilöt huolehtivat työntekijöiden osallistumisesta vaadittaviin koulutuksiin.
Teknologian vikatilanteisiin ja pitkiin huoltoviiveisiin varautuminen
Sata-alueella on tunnistettu mahdolliset riskit teknologian käyttöön liittyen, ja näihin varaudutaan ennalta laadituilla toimintakorteilla. Näihin kortteihin sisältyy varajärjestelyt, jotka voidaan ottaa käyttöön teknologian vikaantuessa. 
Yksiköillä tulee olla toimintakortit häiriötilanteiden varalle. Henkilöstön täytyy tietää, mistä kortit löytyvät. 
Palveluihin kohdistuvissa häiriötilanteissa toimitaan hyvinvointialueen häiriöviestintäsuunnitelman mukaisesti, missä määritellään, miten viestitään vikatilanteista henkilöstölle ja asiakkaille nopeasti ja selkeästi, jotta kaikki ovat tietoisia tilanteesta ja tiedetään, mitä tehdä vian korjaamiseen asti.
Lue lisää: Häiriötilanteiden viestintäohje (Linkki ammattilaisille, vaatii kirjautumisen, IMS)

[bookmark: _Toc221451367]2.10 Lääkehoitosuunnitelma
Lääkehoitosuunnitelma on lääkehoitoa toteuttavan työväline turvallisen lääkehoidon osa-alueiden määrittämiseen ja hallintaan. Lääkehoitosuunnitelmassa kuvataan yksikön lääkehoidon toimintatavat ja vastuut sekä toimintaohjeet työntekijöiden lääkehoidon koulutuksiin, osaamisen varmistamiseen ja lääkelupakäytäntöihin. Lääkehoidon toteuttaminen edellyttää tehtävänkuvaa ja ammattinimikettä vastaavaa lääkehoidon lupaa. Esihenkilö ohjaa ja valvoo turvallisen lääkehoidon toteuttamista yksikkönsä lääkehoitosuunnitelman mukaisesti. Jokainen lääkehoitoa toteuttava työntekijä on vastuussa omasta toiminnastaan.
Lääkehoitosuunnitelmat (Linkki ammattilaiselle, vaatii kirjautumisen)
Sote-keskuspalveluiden vastuualueella toimintayksiköiden esihenkilöt vastaavat siitä, että toimintayksikössä on laadittu Satakunnan hyvinvointialueen ja Turvallinen lääkehoito-oppaan (STM 2021) mallipohjan mukainen lääkehoitosuunnitelma, joka soveltuu yksikköön ja huomioi yksikön lääkehoidon riskit ja riskejä ennaltaehkäisevät toimet. Suunnitelma laaditaan moniammatillisena yhteistyönä. Toimintayksiköiden lääkehoitosuunnitelmat hyväksyy toimintayksikön vastaava lääkäri tai toimipaikan ylilääkäri. Jos sitä ei ole, niin lääkehoitosuunnitelman hyväksyy sote-keskuspalveluiden ylilääkäri. Esihenkilö varmistaa, että kaikki ovat lukukuitanneet suunnitelman. Uudet työntekijät ja opiskelijat perehdytetään lääkehoitosuunnitelman sisältöön heti työsuhteen tai harjoittelujakson alkaessa.
Toimintayksikön esihenkilö vastaa lääkehoitosuunnitelman ajantasaisuudesta ja päivityksestä. Suunnitelma päivitetään vuosittain ja aina säädösten, toiminnan tai olosuhteiden muuttuessa. Päivityksistä tiedotetaan toimintayksikön henkilöstöä. 
Toimintayksiköihin on nimetty yksikön lääkehoidosta vastaavat henkilöt. Henkilöstön vastuulla on toimia lääkehoitosuunnitelman mukaisesti. Yksikön esihenkilöt vastaavat siitä, että lääkehoitosuunnitelma on jalkautettu ja henkilöstö sitoutuu sen toteuttamiseen. 
Lääkehoitosuunnitelman jalkauttamisen tarkistuslista (Fimea)
Toimintayksikkökohtaiset lääkehoitosuunnitelmat ovat talletettu IMS-järjestelmään (=Integrated Management System). 
Vastuualueen lääkehoitosuunnitelma
Organisaatiotason lääkehoitosuunnitelma on Satakunnan hyvinvointialueen palveluyksiköitä eli vastuualueita koskeva (Valvontalaki 16§ ja 27§) ohjausasiakirja, joka on päivitetty 23.04.2025. 
Organisaatiotason lääkehoitosuunnitelma, ohjausasiakirja (Linkki ammattilaiselle, vaatii kirjautumisen)
Sen laatimisesta vastaa valvontayksikön tuella erityis- ja sairaalapalveluiden toimialuejohtaja, joka toimii muiden tehtäviensä ohella terveydenhuoltolain 57 §:n tarkoitettuna terveydenhuollon Satakunnan hyvinvointialueen vastaavana lääkärinä. 
Vastuualueella lääkehoidon asianmukaisuudesta ja lääkehoitosuunnitelman toteuttamisesta ja seurannasta vastaa johtamisjärjestelmän mukaiset vastuuhenkilöt.

[bookmark: _Toc221451368]2.11 Asiakas- ja potilastietojen käsittely ja tietosuoja
[bookmark: _Toc149034008]Asiakas- ja potilastietojen käsittely
Asiakastietolain 7 §:n mukaiset johtajat, jotka vastaavat asiakastietojen käsittelystä ja siihen liittyvästä ohjeistuksesta:
· sosiaalityön professiojohtaja vastaa sosiaalihuollon asiakasrekisteristä 
· lääketieteen professiojohtaja vastaa terveydenhuollon potilasrekisteristä.
· Lue lisää: Henkilötietojen käsittely Satakunnan hyvinvointialueella, informaatio asiakkaille ja potilaille, sata.fi
· Laki sosiaali- ja terveydenhuollon asiakastietojen käsittelystä, finlex.fi

Sata-alueella on lain mukainen oikeus ja velvollisuus käsitellä hoidon ja palvelujen järjestämisen kannalta tarpeellisia asiakas- ja potilastietoja. Yksittäinen työntekijä saa käsitellä asiakastietoja vain työtehtäviensä edellyttämässä laajuudessa ja vain silloin, kun hänellä on palvelu- tai hoitosuhde tai muu työtehtävien mukainen oikeus.
Esihenkilö tilaa työntekijälle työtehtävien mukaiset käyttöoikeudet järjestelmissä määriteltyjen roolien mukaisesti asiakas- ja potilastietojärjestelmiin ja huolehtii tunnusten päättämisestä palvelussuhteen tai työtehtävien päättyessä tai muuttuessa.
Sata-alueella valvotaan asiakastietojen käyttöä. Sen tavoitteena on asiakkaan ja henkilöstön oikeusturvan toteutuminen ja tietosuojalainsäädännön asettamien velvoitteiden täyttäminen. Asiakastietojen käyttöä valvotaan sekä asiakkaan pyynnöstä että organisaation oman jatkuvan valvonnan periaatteen mukaisesti.
Käytön valvonta - lokivalvontasuunnitelma (Linkki ammattilaisille, vaatii kirjautumisen, IMS) 
Sosiaali- ja terveydenhuollon asiakastiedot ovat pysyvästi salassa pidettäviä, esimerkiksi tieto terveydenhuollon tai sosiaalihuollon asiakkuudesta on salassa pidettävää. Salassa pidettävää asiakastietoa ei saa ilman asiakkaan nimenomaista suostumusta näyttää, luovuttaa tai ilmaista sivulliselle. Sivullisia henkilöitä ovat muun muassa puoliso, muut läheiset, toiset asiakkaat. 
Ohje asiakas- ja potilastietojen luovuttamisesta (Linkki ammattilaisille, vaatii kirjautumisen, IMS) 
Kirjaamiseen liittyvät ohjeet ja viranomaismääräykset
Asiakas- ja potilastiedon kirjaamista ohjaavat useat lait, asetukset ja ohjeet sosiaali- ja terveydenhuollossa. Asiakastietolaki velvoittaa sosiaali- ja terveydenhuollon ammattilaisia kirjaamaan asiakasasiakirjoihin tarpeelliset ja riittävät tiedot, joilla turvataan asiakkaan palvelun ja potilaan hoidon järjestäminen, suunnittelu, toteuttaminen, seuranta ja valvonta. Asiakasasiakirjat tulee laatia ja tallentaa Kanta-palveluihin viivytyksettä.
Valtakunnallinen Kanta-palvelu ylläpitää muun muassa 
· Potilastietovarantoa
· Sosiaalihuollon asiakastietovarantoa
· Resepti-palvelua
· OmaKanta-palvelua.

Lue lisää: Sote-ammattilaiset - Kanta.fi.
Kirjaamisessa noudatetaan kansallisia määrityksiä, rakenteita ja niihin perustuvia Sata-alueen kirjaamisen ja tilastoinnin ohjeita.
Jokaisella työntekijällä on velvollisuus pitää yllä kirjaamisosaamista perehtymällä kirjaamisen ohjeisiin ja osallistumalla tarjolla oleviin koulutuksiin. Esihenkilöiden vastuulla on mahdollistaa työntekijöille tarjolla oleviin koulutuksiin osallistuminen ja huolehtia yhteisten kirjaamisohjeiden noudattamista sekä seurata säännöllisesti tiedon laatua.
Sata-alueella on hyväksytty kirjaamisen ja tilastoinnin kehittämisen toimintamalli ja prosessi (Linkki ammattilaisille, vaatii kirjautumisen, IMS), joka ohjaa kirjaamisen kehittämistä ja vastuita. Hyvinvointialueen kirjaamisen ja tilastoinnin kehittämistä ohjaa ja koordinoi ICT-palveluiden Tietojohtamisen tiimi. Tietojohtamisen tiimin kirjaamisasiantuntijat koordinoivat kirjaamisen ja tilastoinnin yhdyshenkilöverkostoa, joka käsittelee toimialueilla laadittuja kirjaamisen ja tilastoinnin ohjeita.
Toimialuejohtajat hyväksyvät kirjaamis- ja tilastointiohjeet, jotka tallennetaan IMS:n Kirjaaminen ja tilastointi -kansioon ja linkitetään Sataseen Tietojohtamisen portaaliin Ohjeet jalkautetaan työntekijöiden käyttöön toimialueiden määrittämän toimintamallikuvausten mukaisesti. (Linkki ammattilaisille, vaatii kirjautumisen, IMS)
Kirjaamisen asiantuntijat ovat tavoitettavissa osoitteessa kirjaaminen.ha@sata.fi
Tietosuoja
Työntekijä on velvollinen tutustumaan Sata-alueen tietosuojaa ja tietoturvaa koskevaan ohjeistukseen ja allekirjoittamaan tietosuojasitoumuksen.
Kaikista tietosuojaan tai tietoturvaan liittyvistä poikkeamista tulee tehdä HaiPro-tietoturvailmoitus siinä yksikössä, missä asia huomataan. Esihenkilö vastaa tietoturvailmoituksen käsittelystä. Esihenkilön vastuulla on huolehtia siitä, että henkilötietojen tietoturvaloukkauksesta ilmoitetaan tarvittaessa rekisteröidyille.
Tietoturvailmoituksen tekeminen ja käsittely, Haipro (Linkki ammattilaisille, vaatii kirjautumisen, IMS) 
Henkilötietojen tietoturvaloukkauksesta ilmoittaminen rekisteröidylle (Linkki ammattilaisille, vaatii kirjautumisen, IMS) 
Esihenkilö huolehtii uuden työntekijän perehdyttämisestä tietoturva- ja tietosuojaohjeisiin. Hän ohjeistaa suorittamaan tietoturvan ja tietosuojan verkkokoulutukset ennen työn aloittamista.
Tietoturvan ja tietosuojan verkkokoulutukset ovat osa koko Sata-alueen henkilöstön pakollista täydennyskoulutusta kahden vuoden välein, ja niiden suorittamista seuraa esihenkilö. 
Tietosuoja ja tietoturva (Linkki ammattilaisille, vaatii kirjautumisen, IMS) 

Tietosuojavastaava 
Iltanen Silja 
puhelin 044 707 9773  
Tietosuoja@sata.fi
Sote-keskuspalveluiden vastuualueella henkilöstön tietosuojaan sekä asiakas- ja potilastietojen käsittelyyn liittyvän lainsäädännön, yksiköille laadittujen asiakas- ja potilastietojen kirjaamiseen liittyvien ohjeiden sekä viranomaismäärityksien noudattaminen varmistetaan, riittävällä perehdytyksellä, koulutuksilla sekä käyttöoikeuksien hallinnalla. 
Vastuualueen henkilöstö suorittaa säännöllisesti kyberturvallisuuden ja tietosuojan verkkokoulutukset. Suoritusmerkinnät tallentuvat Talenttiin, koulutuksen ja osaamisen hallintajärjestelmään. Esihenkilöiden vastuulla on mahdollistaa henkilöstön koulutuksiin osallistuminen sekä huolehtia yhteisten kirjaamisohjeiden noudattamisesta.
Kukin henkilöstön edustaja kirjautuu tietojärjestelmiin henkilökohtaisilla tunnuksillaan ja tietokoneet lukitaan tai suljetaan aina koneen äärestä poistuttaessa. Käytössä on tarvittaessa näytönsuojia tietokonenäytön näkymän estämiseksi ulkopuolisille. Tietosuoja- ja tietoturvapoikkeamat raportoidaan HaiPro-järjestelmään tietosuoja-/tietoturvailmoituksella.
Tietosuojaperiaatteet ja rekisteröidyn oikeuksien toteutuminen
Sata-alueen toiminnassa noudatetaan EU:n yleistä tietosuoja-asetusta (GDPR) ja kansallista tietosuojalainsäädäntöä. 
Henkilötietoja käsitellään tietosuojaperiaatteiden mukaisesti ja varmistetaan tietojen asianmukainen suojaaminen. Sata-alueella on osoitusvelvollisuus, eli sen on kyettävä dokumentoidusti ja luotettavasti osoittamaan, että tietosuoja- ja tietoturvavaatimuksia noudatetaan kaikessa henkilötietojen käsittelyssä.
Sata-alue vastaa tietosuojaa koskevan vaikutustenarvioinnin (DPIA) toteuttamisesta silloin, kun henkilötietojen käsittelystä voi aiheutua korkea riski rekisteröityjen eli henkilötietojen käsittelyn kohteena olevien henkilöiden oikeuksille ja vapauksille. 
Rekisteröidyn eli asiakkaan oikeuksien toteutuminen
Asiakkaalla on oikeus tietää, miten hänen tietojaan käsitellään. Tämä on kuvattu Sata-alueen tietosuojaselosteessa. Tietosuojaseloste, sata.fi
Asiakkaalla on oikeus saada kopiot omista asiakas- tai potilastiedoistaan tekemällä tietopyyntö hyvinvointialueelle. Rekisteritietojen tarkastuspyyntö, sata.fi (PDF) Rekisteritietojen tarkastuspyynnöt ohjataan keskitetysti Sata-alueen arkistoon (arkisto@sata.fi) ja käsitellään tietopyyntöjen käsittelyprosessin mukaisesti.
Asiakkaalla on oikeus pyytää virheellisten tai puutteellisten tietojen oikaisua tekemällä tietopyyntö hyvinvointialueelle. Rekisteritietojen korjauspyyntö, sata.fi (PDF) Korjauspyynnöt ohjataan Sata-alueen kirjaamoon (kirjaamo@sata.fi), joka välittää pyynnöt oikealle taholle. 
Lisäksi asiakkaalla on asiakastietolain mukaisesti oikeus saada lokitiedot eli tieto siitä, ketkä ovat käsitelleet hänen tietojaan asiakas- tai potilastietojärjestelmässä. Pääsäännön mukaan lokitietoja voi pyytää kahdelta edeltävältä vuodelta ilman erityistä perustetta. Lokitietojen tarkastuspyyntö, sata.fi (PDF) Lokitietopyynnöt ohjataan hyvinvointialueen kirjaamoon (kirjaamo@sata.fi) ja pyynnöt käsitellään Sata-alueen tietosuojatiimissä. 

[bookmark: _Toc221451369]2.12 Säännöllisesti kerättävän ja muun palautteen huomioiminen
[bookmark: _Hlk229067300]Asiakkailta ja heidän läheisiltään kerättävä palaute
Asiakkailla ja heidän läheisillään on mahdollisuus antaa palautetta useiden eri kanavien kautta.
Palautetta voi antaa Sata-alueen verkkosivuilla olevalla palautelomakkeella.
Palautetta kerätään myös tekstiviestipalautteena 
· erikoissairaanhoidon palveluista
· laboratoriopalveluista
· kuvantamisesta
· suun terveydenhuollosta 
· osin perusterveydenhuollosta ja sosiaalipalveluista. 
Lisäksi yksiköissä on saatavilla palautelomakkeita, joilla asiakkaat voivat antaa palautetta ja intrassa henkilöstölle tarkoitettu digitaalinen lomake, johon kirjataan suullisesti saadut palautteet.
Laadullista palautetta saadaan muun muassa
· hyvinvointialueen digiraadilta
· asiakasraadeilta
· lakisääteisiltä vaikuttamistoimielimiltä
· vapaaehtoisilta
· kokemusosaajilta.
Asiakaspalautteita hyödynnetään Sata-alueen toiminnan ja palvelujen kehittämisessä sekä päätöksenteon tukena.
Sote-keskuspalveluiden vastuualueen potilailla/asiakkailla on tullut mahdollisuus antaa palautetta tekstiviestitse 22.2.2026 alkaen. Tekstiviestipalautemahdollisuus on käytössä kaikissa terveyspalveluiden yksiköissä sekä kahdessa sosiaalipalvelun yksikössä.  Palautetta on mahdollisuus antaa myös hyvinvointialueen verkkosivujen kautta kohdasta - Anna palautetta. Palautetta on mahdollisuus antaa myös suullisesti tai toimintayksiköissä olevilla paperilomakkeilla. Palautteet käsitellään hyvinvointialueen ohjeiden ja periaatteiden mukaisesti (Linkki ammattilaiselle, vaatii kirjautumisen). Saadun palautteen perusteella arvioidaan palautteen vaikutus ja vakavuus sekä tehdään tarvittaessa korjaavia ja ennaltaehkäiseviä toimia, joilla pyritään estämään tapahtuman toistuminen. Mikäli potilas/asiakas on jättänyt yhteystietonsa, ollaan tähän yhteydessä kohtuullisessa tai lakisääteisessä ajassa palautteen luonteen mukaisesti.
Saadut palautteet käsitellään henkilöstön kanssa ja tarvittaessa ohjataan käsiteltäväksi ylemmälle tasolle tai toiseen toimintayksikköön. Saatuja palautteita hyödynnetään toiminnan ja palvelun laadun kehittämisessä sekä asiakaskokemuksen parantamisessa.
Henkilöstöltä kerättävä palaute
Sata -alue seuraa henkilöstökokemusta kvartaaleittain lyhyellä Pulssi-kyselyllä, jonka avulla henkilöstö voi kertoa omista kokemuksistaan eri teemoihin liittyen. Kyselyn toteuttajana on Keva. Henkilöstökokemustuloksia verrataan jatkuvan asiakaskokemus-mittauksen tuloksiin. Mittauksen tuloksia käsitellään työyhteisössä säännöllisesti. Pulssi-kysely tuottaa ajantasaista tilannekuvaa työntekijäkokemuksesta arjen johtamistyön ja työyhteisöjen kehittämisen tueksi. Tavoitteena on, että tulosten perusteella toteutetaan yhdessä asioita, jotka edistävät sujuvaa työtä sekä hyvinvointia. Pulssi-kysely ei ole pelkkä kysely, vaan siihen on kehitetty toimintaa aktivoivia ominaisuuksia sekä vastaajille että tulosten tarkastelijoille. Kevan tietoisku: Kevan Pulssi – palvelu osaksi työkykyjohtamista - Keva
Lisäksi henkilöstölle toteutetaan työhyvinvointikysely vuosittain loka-marraskuussa ja Mitä kuuluu? -kysely, jonka toteuttaa Työterveyslaitos (Mitä kuuluu? -tutkimus | Työterveyslaitos (ttl.fi)). Yksiköiden kehittämis- ja voimavarasuunnitelmat kirjataan Työterveyslaitoksen tulosportaaliin ja niiden toteutumista seurataan. Koko henkilöstöllä on pääsy näihin näkymiin ja kaikkiin tuloksiin.

[bookmark: _Toc221451370]3 Omavalvonnan riskienhallinta  
[bookmark: _Toc221451371][bookmark: _Toc45556431]3.1 Vastuualueen riskienhallinnan vastuut, riskien tunnistaminen ja arvioiminen
Riskienhallinnan vastuut ja organisointi
Kokonaisvaltainen organisaation riskienhallinta tulee huomioida kaikissa organisaation toiminnoissa osana päivittäistä toimintaa. Sata-alueella riskienhallinnan periaate on, että se tukee hyvinvointialueen tavoitteiden saavuttamista. Vastuualuejohtaja huolehtii, että riskin arviointi toteutetaan vastuualuekohtaisesti harmonisoitua arviointityökalua eli Granitea käyttämällä. Vastuualuejohtaja toteuttaa vastuualueensa riskien arvioinnin ja päättää riskien arvioinnin ja käsittelyn yhteydessä riskin merkityksestä ja tarvittavista toimenpiteistä. 
Sote-keskuspalveluiden vastuualueella noudatetaan riskienhallinnassa ja varautumisessa hyvinvointialueen yhteisiä periaatteita, toimintaohjeita ja prosesseja. Vastuualuejohtaja vastaa, että vastuualueella riskien arviointi toteutetaan Granite arviointityökalua käyttämällä. Granitessa riskin merkittävyyttä arvioidaan todennäköisyyden ja vaikutuksen näkökulmista. 
Jokaisen henkilön tulee sitoutua noudattamaan riskienhallinnan ja varautumisen periaatteita ja toimintaohjeita, riippumatta henkilön asemasta organisaatiossa.  Riskienhallinnan ohje (Linkki ammattilaiselle, vaatii kirjautumisen)  
Riskien tunnistamisen keinot
Tunnistamattomia riskejä ei voi hallita. Riskien tunnistamiseen valitaan tarkoitukseen parhaiten soveltuva menetelmä tai menetelmiä. Riskien tunnistamiseen osallistuvilla tulee olla tietämystä käsiteltävistä asioista sekä organisaation tavoitteista. Oleellista on, että riskien tunnistamiseen osallistutetaan henkilöitä vastuualueen kaikilta toiminnan tasoilta. Riskien tunnistamisen apuvälineinä toimivat eri ilmoituskanavien (HaiPro-järjestelmä, Whistleblowing) tilastot, valvontaraportit, vahinkotilastot ja omavalvontaraportit. Riskienhallinnan ohje (Linkki ammattilaiselle, vaatii kirjautumisen)
Tunnistamisessa on tärkeää kuvata riskin lähteet, vaikutusalueet ja tapahtumat sekä niiden keskinäiset suhteet. Kaikkien riskien lähteet eivät ole hyvinvointialueen hallinnassa, mutta ne ovat tunnistettava. Tunnistetut riskit ryhmitellään Granite-järjestelmässä. Riskienhallinnan ohje (Linkki ammattilaiselle, vaatii kirjautumisen)

Kuviossa 1 on kuvattuna vaarojen tunnistamisen tyypillisiä lähteitä
[image: Vaarojen tunnistamisen tyypilliset lähteet 
]Kuvio 1. Vaarojen tunnistamisen tyypilliset lähteet (Suomen potilasturvallisuusyhdistys ry 2015).
Sata-alueella on käytössä sähköinen vaara- ja haittatapahtumien, läheltä piti –tilanteiden, sekä onnistumisilmoitusten sähköinen ilmoitusjärjestelmä HaiPro. Tapahtumien dokumentointi ja käsittely tapahtuu pääsääntöisesti HaiPron avulla. HaiPro-ohjelman kautta voidaan ilmoittaa: 
· potilas-/asiakasturvallisuuden vaaratapahtumat/valvontalain 29 §:n mukaista ilmoitusvelvollisuutta koskevat epäkohdat tai sen uhat asiakkaan hoidossa tai palvelussa (henkilökunnan tekemät) 
· työturvallisuuden vaaratapahtumat (henkilökunnan tekemät) 
· tietosuojaan/tietoturvaan liittyvät poikkeamat (henkilökunnan tekemät) 
· onnistumisista oppimiset (henkilökunnan tekemät) 
· asiakkaan/potilaan/läheisen havaitsemat vaaratapahtumat (asiakkaiden, potilaiden, läheisten tekemät) 

Henkilökunta: Linkki HaiProon löytyy henkilökunnan Intranetistä Satasesta etusivun pikalinkeistä. 
Asiakkaat/potilaat ja läheiset: Linkki HaiProon löytyy Sata-alueen internetsivustolta osoitteesta Anna palautetta kohdasta tee ilmoitus vaaratilanteesta. 
Poikkeamien ilmoittaminen perustuu vapaaehtoiseen, luottamukselliseen ja syyttelemättömään vaaratapahtumien ilmoittamiseen ja käsittelyyn (HaiPro-järjestelmä). Ilmoitus tulee tehdä, jos huomaa vaara- tai läheltä piti-tapahtuman. Lisäksi ilmoituksen voi tehdä kehittämisehdotuksesta tai positiivisesta palautteesta. Vaarailmoitusten ja raporttien avulla pyritään tunnistamaan ja estämään mahdollisia haittatapahtumia sekä kehittämään yksiköiden, vastuualueiden ja organisaation toimintaa ja vähentämään toiminnan riskejä. Tavoitteena on vaaratapahtumien mahdollisimman varhainen tunnistaminen ja turvallisuuden varmistaminen ennalta niin, että varsinaisia vaaratilanteita ei pääsisi tapahtumaan.
HaiPro -järjestelmään liittyvä ohjeistus (Linkki ammattilaiselle, vaatii kirjautumisen)
Asiakas ja potilasturvallisuuden kannalta vastuualueen toiminnan keskeiset riskit
	Keskeisimmät riskit

	Hoidon/palvelun saatavuus ja saavutettavuus

	Hoidon jatkuvuuden haasteet

	Ammattilaisten saatavuuteen ja resurssointiin liittyvät haasteet

	Ammattilaisten perehdyttämiseen, osaamiseen ja työn hallintaan liittyvät haasteet



Sote-keskuspalveluiden vastuualueella henkilöstö perehdytetään hyvinvointialueen riskienhallinnan periaatteisiin sekä omaan työtehtävään ja/tai työympäristöön liittyviin riskeihin. Henkilöstöä osallistetaan riskien tunnistamiseen vastuualueen kaikilta toiminnan tasoilta. Sote-keskuspalveluiden vastuualueella riskienhallinta on osa päivittäistä toimintaa ja toimintaa kehitetään myös riskiperusteisesti. Kehittämistoimilla pyritään varmistamaan potilaiden/asiakkaiden sekä henkilöstön turvallisuus ja hyvinvointi.
Riskienhallinnasta tunnistettujen riskien suuruuden ja vaikutuksen arvioiminen
Riskikriteerien muodostamisessa huomioidaan organisaation arvot ja tavoitteet, jotka ohjaavat riskinottohalukkuutta ja riskinsietokykyä. Kriteerit antavat pohjan riskin merkittävyyden arvioinnille. Määrittelyssä on huomioitava myös lainsäädännölliset vaatimukset, jotka voivat asettaa omia vaatimuksiaan riskin merkittävyydelle. Kriteerien on myös oltava dynaamisia, ja niitä on arvioitava jatkuvasti. Riskienhallinnan ohje (Linkki ammattilaiselle, vaatii kirjautumisen)
Sata-alueen käyttämässä Granite-riskienarviointijärjestelmässä riskin merkittävyyttä arvioidaan riskiluvulla, joka muodostetaan todennäköisyyden (T) ja vaikutuksen (V) tulona (TxV). Todennäköisyyden ja vaikutuksen riskitasoja on molempia viisi, jotka muodostavat 5x5 matriisin. Riskienhallinnan ohje (Linkki ammattilaiselle, vaatii kirjautumisen)
Sote-keskuspalveluiden vastuualueella riskienhallinnassa tunnistettujen riskien suuruus ja vaikutus palvelutoimintaan arvioidaan pääsääntöisesti kuukausittain sovituin mittarein ja kyselyin sekä tarvittaessa henkilökohtaisilla keskusteluilla.

[bookmark: _Toc221451372]3.2. Riskienhallinnan keinot ja toiminnassa ilmenneiden epäkohtien ja puutteiden käsittely 
Riskin (hallinta) käsittelykeinot ovat riskin pitäminen, välttäminen, pienentäminen, siirtäminen tai jakaminen; niiden käytännön toteutustapa täytyy tapauskohtaisesti arvioida riskin luoteen mukaisesti. Hallintakeinojen ja niiden toteutustavan suunnittelun jälkeen arvioidaan niiden vaikutus riskiin, jolloin muodostuu käsitystä jäännösriskistä, jonka osalta päätetään hyväksyttävyys ja tehdään mahdollinen erillinen riskienhallintasuunnitelma. Suunnitelman toimeenpanoa seurataan (Granite) ja arvioidaan uudelleen miten tehdyt toimenpiteet ovat vaikuttaneet riskitasoon.
Jokainen toimija huolehtii omalta osaltaan siitä, että toimintaympäristön olosuhteet mahdollistavat turvallisen ja laadukkaan työn tekemisen. Henkilöstön tulee olla tietoinen turvallisuusriskeistä ja turvallisuuden tilasta. Vaarojen arvioinnin tekeminen on työpaikalla lakisääteinen velvoite, jota ei tehdä viranomaisia varten, vaan työpaikkaa itseänsä varten. On hyvä tunnistaa ainakin muutama oleellinen riksi, keinot niiden ehkäisyyn, toimenpiteet riskin toteutuessa ja sen jälkeen vielä kehittämistoimenpiteet.
Sote-keskuspalveluiden vastuualueen toimintaan ja asiakas- ja potilasturvallisuuteen kohdistuvia riskejä ennaltaehkäistään muun muassa riittävällä henkilöstöresurssilla, tiedolla johtamisella, toiminnan- ja prosessien kehittämisellä, suunnitelmallisilla perehdytyksillä, ajantasaisilla toimintaohjeilla, avoimella viestinnällä, henkilöstökyselyillä ja asiakaspalautteilla, turvallisilla ja käyttötarkoitukseen sopivilla laitteilla ja välineillä, budjetoinnilla sekä investointi- ja toimintasuunnitelmilla.


Riskinhallintakeinojen toimivuuden ja riittävyyden varmistaminen
Riskienhallintakeinojen toimivuutta, riittävyyttä ja vaikuttavuutta seurataan ja arvioidaan säännöllisesti. Riskienhallintaa ohjaa Satakunnan hyvinvointialueen kokonaisvaltaisen riskienhallinnan ohje.
Epäkohtiin ja puutteisiin puuttuminen tilanteen edellyttämällä tavalla
Sote-keskuspalveluiden vastuualueen epäkohtiin puuttumismenettelyä ohjaa Laki- sosiaali- ja terveydenhuollon valvonnasta 741/2023, 29§ ja 30§ sekä Satakunnan hyvinvointialueen omat toimintaohjeet (Linkki ammattilaisille, vaatii kirjautumisen). Sote-keskuspalveluiden vastuualueen henkilöstön perehdytysohjelmaan sisältyy valvontalain mukaisesta ilmoitusvelvollisuudesta sekä sen käyttöön liittyvistä asioista tiedottaminen. 
[bookmark: _Hlk213660187]Sote-keskuspalveluiden henkilöstöön kuuluvan on ilmoitettava viipymättä salassapitosäännösten estämättä vastuualueensa johtajalle ja valvontayksikköön, mikäli huomaa tehtävissään tai saa tietoonsa epäkohdan, ilmeisen epäkohdan uhan tai lainvastaisuuden potilaan/asiakkaan palvelun toteuttamisessa. 
Epäkohtailmoitus laaditaan siihen tarkoitukseen laaditulle lomakkeelle ja toimitetaan yksikköön, jota ilmoitus koskee. Ilmoitus tulee toimittaa myös Satakunnan hyvinvointialueen valvontayksikköön (valvontayksikko@sata.fi) tiedoksi. Ilmoitus käsitellään siinä yksikössä, jota ilmoitus koskee. Kirjallinen selvitys toimitetaan hyvinvointialueen valvontayksikköön. 
Vaaratapahtumien ilmoitus ja oppimismenettely
Oppiva organisaatio kykenee keräämään tietoa omasta toiminnastaan ja muuttamaan omaa toimintaansa kerätyn tiedon valossa, myös yksikkötasolla. Hyvinvointialueella asiakas- ja potilasturvallisuuden tilaa seurataan kokonaisuutena käyttäen monipuolisesti eri seurantamenetelmiä ja tietolähteitä. Saatua tietoa hyödynnetään monipuolisesti organisaation oppimiseen sekä toiminnan kehittämiseen. (STM asiakas- ja potilasturvallisuusstrategia ja toimeenpanosuunnitelma 1.1, 1.3, lisäksi s. 73)
Hoidon, hoivan tai palvelun aikana voi tapahtua potilaan/asiakkaan turvallisuuden vaarantava tapahtuma, joka aiheuttaa tai voi aiheuttaa (läheltä piti) haittaa. Potilaan/asiakkaan/asukkaan turvallisuus varmistetaan aina ensisijaisesti. Asiakkaalle/potilaalle tapahtuneet vaaratapahtumat dokumentoidaan asiakas-/potilastietojärjestelmään. Asiakkaalle/potilaalle tapahtunut haittatapahtuma ja sen mahdolliset seuraukset käydään läpi asiakkaan/potilaan kanssa hänen asioiden käsittelykykynsä huomioiden ja tarvittaessa hänen läheistensä kanssa. Vaaratapahtumat kirjataan HaiPro-järjestelmään, jotta tapahtumista voidaan oppia, tehdä suojauksia ja näin toimintaa kehittää turvallisemmaksi. 
Vakavasta vaaratapahtumasta informoidaan hoidosta vastaavaa lääkäriä ja/tai esihenkilöä sekä kirjataan tapahtuma asiakirjoihin. Potilaalle/asiakkaalle/asukkaalle ja/tai omaisille kerrotaan tapahtuneesta salassapitosäädökset huomioiden mahdollisimman pian. Henkilöstön tulee tunnistaa vakava vaaratapahtuma ja ilmoittaa siitä omalle esihenkilölleen mahdollisimman nopeasti, jotta ohjeistuksen mukainen jatkoselvitys saadaan käyntiin. Vakavan vaaratapahtuman selvitys on osa Sata-alueen laadunhallintaa ja omavalvonnan kokonaisuutta. Selvityksen tavoitteena on organisaation vaaratapahtumista oppiminen ja asiakas-/potilasturvallisuuden parantuminen. Jotta hoitoa voidaan kehittää turvallisemmaksi, tulee toiminnan puutteet ja heikkoudet tunnistaa. Toimintaohje Vakavan potilas- ja asiakasturvallisuusvaaratapahtuman selvitystä koskevat menettelyt (Linkki ammattilaiselle, vaatii kirjautumisen)
Sata-alueella on mahdollista raportoida myös onnistumisista PosiPro-ilmoituksen muodossa HaiPro-järjestelmään. Hyväksi havaittuja, asiakas- ja potilasturvallisuutta varmistavia menettelytapoja käsitellään toimintayksiköissä sekä myöhemmin sovittavissa asiakas- ja potilasturvallisuuden edistämisen työryhmissä. 
Valvontalain 29 §:n mukaista ilmoitusvelvollisuutta koskevat menettelyohjeet
Henkilöstöön kuuluvilla (ja vastaavilla) on laissa määritelty ilmoitusvelvollisuus. Sen mukaan työntekijän on ilmoitettava välittömästi, jos hän huomaa epäkohdan tai sen uhan asiakkaan hoidossa tai palvelussa. Myös lain rikkomisesta on ilmoitettava viipymättä. Lain soveltamisohjeen mukaan epäkohta on esimerkiksi
· puute asiakas- tai potilasturvallisuudessa
· asiakkaan tai potilaan kaltoin kohtelu fyysisesti, psyykkisesti tai lääkkeillä
· yksikön vahingollinen toimintakulttuuri, kuten
· toimiminen ohjeiden vastaisesti
· asiakkaan tai potilaan perusoikeuksien rajoittaminen vakiintuneena käytäntönä.
Ilmoitusvelvollisuuden tarkoitus on, että epäkohdat tulevat tietoon, jotta ne saadaan korjattua ajoissa. Esihenkilöiden tehtävänä on tiedottaa ilmoitusvelvollisuudesta henkilöstöä.
Sata-alueen työntekijä tekee ilmoituksen HaiPro-järjestelmässä
Työntekijä tekee ilmoituksen HaiPro-järjestelmässä, esihenkilö käsittelee sen. Jos epäkohta on valvontalain mukaisesti olennainen, esihenkilö vie tiedon HaiPro-järjestelmän kautta vastuualuejohtajalle ja valvontayksikköön. He ilmoittavat tarpeen mukaan valvontaviranomaiselle.
Myös työntekijä voi ilmoittaa asiasta valvontaviranomaiselle. Hänelle ei saa tulla kielteisiä seurauksia ilmoituksen vuoksi.
Tarkempi toimintaohje: Epäkohdan ilmoittaminen ja käsitteleminen HaiPro-järjestelmässä -ohje (Linkki ammattailaiselle, vaatii kirjautumisen, IMS)
Valvontalain (741/2023 29 §) mukainen ilmoitusvelvollisuus Satakunnan hyvinvointialueella (Linkki ammattilaiselle, vaatii kirjautumisen, IMS)
Yksityinen palveluntuottaja ilmoittaa sata.fi-verkkosivujen kautta
Yksityinen palveluntuottaja tekee valvontalain 29 § mukaisen epäkohtailmoituksen sata.fi-verkkosivujen lomakkeen avulla. Palveluntuottajalle - Satakunnanhyvinvointialue.
Muita lakisääteisiä ilmoitusvelvollisuuksia koskevat menettelyohjeet
Eri laissa säädetään tilanteista, joissa sosiaali- ja terveydenhuollon ammattihenkilöillä, palveluntuottajalla ja tämän palveluksessa olevalla henkilöstöllä on lakisääteinen velvollisuus tai oikeus tehdä salassapitosäännösten estämättä ilmoitus viranomaisille.
[bookmark: _Hlk213660322]Sote-keskuspalveluiden vastuualueella esihenkilöiden vastuulla on huolehtia, että toimintayksiköiden henkilöstö perehtyy lakisääteisiin ilmoitusvelvollisuuksiin ja -oikeuksiin.
[bookmark: _Toc221451373]Vakavien väärinkäytösten sisäinen ilmoituskanava
Sata-alueella on käytössä vakavien väärinkäytösten sisäinen ilmoituskanava, jonka kautta voi ilmoittaa väärinkäytös- tai korruptioepäilyistä luottamuksellisesti. Kanavan käyttöönotto perustuu EU:n niin sanottuun Whistleblower-direktiiviin ja vuoden 2023 alussa voimaan tulleeseen kansalliseen ilmoittajansuojelulakiin. Direktiivillä halutaan varmistaa, että ilmoittaja, joka työnsä yhteydessä havaitsee tai epäilee yleisen edun vastaista toimintaa erikseen määritellyillä EU:n oikeuden aloilla, voi ilmoittaa asiasta turvallisesti.
Väärinkäytösten ilmoituskanavan (whistlebowing) menettelyohje (Linkki ammattilaisille, vaatii kirjautumisen, IMS)
Ohje väärinkäytösilmoituksen tekemiseen (Linkki ammattilaisille, vaatii kirjautumisen, IMS)
Sote-keskuspalveluiden vastuualueen henkilöstön perehdytysohjelmaan sisältyy ilmoitusvelvollisuuksiin ja oikeuksiin liittyvistä asioista tiedottaminen ja niihin perehtyminen.
Sote-keskuspalveluiden vastuualueen muistutusten käsittelyprosessia ohjaa Sosiaali- ja terveydenhuollon muistutuksen käsittelyprosessi Satakunnan hyvinvointialueella- toimintaohje sekä tätä toimintaohjetta täydentävä terveydenhuollon muistutusten käsittelyprosessi terveyspalveluissa - toimintaohje. 
Ohje muistutusten käsittelyyn Satakunnan hyvinvointialue (Linkki ammattilaisille, vaatii kirjautumisen)
Terveydenhuollon muistutuksen käsittelyprosessi terveyspalveluissa Satakunnan hyvinvointialueella - tarkennettu ohje (Linkki ammattilaisille, vaatii kirjautumisen)
Muistutukset ja poikkeamailmoitukset käsitellään asiaan liittyvien henkilöiden kanssa sekä koko toimintayksikön henkilöstön kanssa ennaltaehkäisevien toimenpiteiden löytämiseksi. Tarvittaessa prosesseja, toimintatapoja ja ohjeistuksia päivitetään. Valvovan viranomaisen ohjaus- ja päätökset tiedotetaan asianosaisille ja tarvittaessa koko henkilöstölle. Toimintaa kehitetään tarpeen mukaan.

[bookmark: _Toc221451374]3.3 Riskienhallinnan seuranta, raportointi ja osaamisen varmistaminen
Riskienhallinnan seuranta ja arviointi
Sote-keskuspalveluiden vastuualueella tunnistettuja riskejä ja niiden hallintakeinojen vaikuttavuutta arvioidaan säännöllisesti Satakunnan hyvinvointialueen kokonaisvaltaisen riskienhallinnan ohjeen mukaisesti  Satakkunnan hyvinvointialueen kokonaisvaltaisen riskienhallinnan ohje (Linkki ammattilaisille, vaatii kirjautumisen).
Hygieniaohjeiden ja infektion toteutumisen seuranta
Hoitoon liittyvien infektioiden ennaltaehkäisystä säädetään tartuntatautilaissa laki 1227/2016. Laissa säädetään velvoite, jonka mukaan terveydenhuollon sekä sosiaalihuollon toimintayksiköissä on torjuttava suunnitelmallisesti hoitoon liittyviä infektioita. 
Infektioiden torjunnassa toimitaan yhteistyössä Infektioyksikön kanssa noudattaen alueellisia ohjeita hoitoon liittyvien infektioiden ja tartuntojen torjumiseksi. Toiminnassa huomioidaan mikrobilääkeresistenssi ja pyritään tunnistamaan epidemiat varhaisessa vaiheessa toimien yhteystyössä Infektioyksikön kanssa. Satakunnan hyvinvointialueen infektioiden torjunnan ohjeet ovat vapaasti luettavissa Hoito-ohjeet.fi-sivustolla. 
Linkki: Hae kaikista ohjeista | Hoito-ohjeet.fi (Ammattilaiset käyttävät ammattilaisille tarkoitettuja Satakunnan hyvinvointialueen ohjeita, jotka haetaan hakusanalla) 
Hoidossa noudatetaan mikrobilääkesuositusta hoito-ohjeet.fi/Ohjepankki/Mikrobilääkesuositus. 
Hoitoon liittyvien infektioiden ilmaantuvuutta seurataan erikoissairaanhoidon osastoilla käyttäen antibioottiherätteistä järjestelmää (SAI-järjestelmä). Yleislääketieteen hoito-osastot osallistuvat hoitoon liittyvien infektioiden prevalenssitutkimukseen kahdesti vuodessa ja ympärivuorokautisen asumisen yksiköt vuosittain. 
Yksiköihin on nimetty infektioyhdyshenkilöt, jotka osallistuvat infektioiden torjuntaa käsitteleviin koulutustilaisuuksiin vieden tietoa yksiköihin. Moodlessa on Infektioyksikön tuottama Infektioiden torjunnan verkkokurssi, jonka suorittamista velvoitetaan sairaalapalveluissa (poissulkien psykiatria). Infektioiden torjunnan verkkokurssia suositellaan kaikille työntekijöille. 
Moniammatillisena yhteistyönä toteutettava systemaattinen infektioiden torjunnan kartoitus (INTO-kartoitus) suoritetaan terveydenhuollon yksiköissä vuosittain ja asumispalveluyksiköissä kahden kolmen vuoden välein. 
Käsihuuhdekulutusta seurataan yhteistyössä Infektioyksikön kanssa. Erikoissairaanhoidon ja yleislääketieteen hoito-osastoilla suoritetaan säännöllisesti käsihygieniahavainnointia. 
Vaara- ja haittatapahtumien raportointikäytännöt
Asiakas- ja potilasturvallisuuden vaaratapahtumailmoitus tehdään HaiPro -järjestelmään. Vaaratapahtumien selvityksestä ja toiminnan kehittämisestä vastaavat yksikön vastuuhenkilöt. Vaaratapahtumailmoitukset tulee käsitellä HaiPro -järjestelmässä mahdollisimman nopeasti ilmoituksen tekemisen jälkeen.  Ilmoitukset käsitellään aina siinä yksikössä, missä vaaratapahtuma on tapahtunut. Tarvittaessa ilmoitus siirretään käsiteltäväksi oikeaan yksikköön. Tarvittaessa käsittelijä voi siirtää ilmoitukset käsiteltäväksi ylemmälle tasolle.
Vaikka tehtyjä ilmoituksia tulee käsitellä aktiivisesti henkilöstön kanssa, tulee ilmoitukseen liittyvien henkilöiden anonymiteetti ehdottomasti turvata. Jos ilmoituksia ei ole tullut, keskustellaan ilmoittamisen tärkeydestä. Positiiviseen ja oikeudenmukaiseen turvallisuuskulttuuriin kuuluu läheltä piti- sekä haittatapahtumien raportointi matalalla kynnyksellä, ja sitä tulee aktiivisesti tukea. (STM strategia kärkimittari 1.2., 2,3. 3.2)
Sote-keskuspalveluiden vastuualueella toimintayksikön vastuuhenkilö ottaa HaiPro-ilmoitukset käsittelyyn viimeistään viikon kuluessa ja käsittelee ilmoituksen loppuun viimeistään kuukauden kuluessa ilmoituksen saapumisesta. Työturvallisuusilmoitusten kohdalla nopea käsittely on ensisijaisen tärkeää, jotta mahdolliset vakuutusasiat voidaan hoitaa viivytyksettä. 
Toimintayksiköiden kokouksissa käsitellään vaaratapahtumailmoituksia sitä mukaa, kun niitä tulee. Hyvä käytäntö on, että yksikön vastuuhenkilöt seuraavat ja analysoivat yksikön tehtyjä ilmoituksia HaiPro-raportointityökalua hyödyntäen. HaiPro-raporttien avulla pyritään tunnistamaan ja estämään mahdollisia vaaratapahtumia sekä kehittämään toimintayksiköiden sekä vastuualueen toiminnan turvallisuutta.


Henkilöstön riskienhallinnan osaamisen varmistaminen
Sote-keskuspalveluiden vastuualueella huolehditaan muun muassa perehdytyksen keinoin vastuualueen henkilöstön riittävästä osaamisesta arkeen vaikuttavista riskeistä. Tavoitteiden saavuttaminen edellyttää, että jokainen ammattilainen tiedostaa ja kantaa vastuunsa sekä pohtii toiminnasta mahdollisesti aiheutuvia seurauksia.  
Riskienhallinta on sote-keskuspalveluiden päivittäistä toimintaa ja se otetaan huomioon kaikessa toiminnassa. Riskienhallinnan jalkautumista vastuualueella edistetään avoimella ja vuorovaikutuksellisella keskustelukulttuurilla sekä riskien hallintakeinojen sisällyttämisellä vastuualueen omiin toimintaohjeisiin. Vastuualueen henkilöstö osallistuu Satakunnan hyvinvointialueen tietosuoja- ja tietoturvakoulutuksiin sekä turvallisuuskävelyihin. 
Ammattilaisten vastuulla on toimia ohjeiden mukaisesti, ilmoittaa havaitsemistaan poikkeamista/riskeistä esihenkilölle sekä kirjata vaaratapahtumailmoitus HaiPro – järjestelmään. Poikkeamatilanteissa ammattilaisten tehtävänä on hallita tai rajoittaa sekä jos mahdollista, myös korjata poikkeama/riski osaamisensa ja koulutuksensa puitteissa.
Poikkeamia/riskejä käsitellään henkilöstön kanssa ja toimintaa kehitetään poikkeaman uusimisen ehkäisemiseksi. Henkilöstön osallistaminen riskien tunnistamiseen, toiminnan kehittämiseen sekä poikkeamien korjaamiseen edistää riskiperusteista toimintakulttuuria.
[bookmark: _Toc221451375]
3.4 Ostopalvelut ja alihankinta 
Laki julkisista hankinnoista ja käyttöoikeussopimuksista (1397/2016) sekä Sata-alueen hankintaohje määrittävät reunaehdot hankintasopimuksien sopimusohjauksen menetelmistä (Satakunnan hyvinvointialue - säädöskokoelma - hankintaohje). Sata-alueen Hallintosäännön (Luku 5) mukaan, Aluehallitus vastaa sopimusten hallinnan ja sopimusvalvonnan järjestämisestä ja antaa tarkemmat ohjeet sopimushallinnan järjestämisestä. (Hallintosääntö)
Julkiset hankinnat kilpailutetaan hankintalain ja hyvinvointialueen hankintaohjeen mukaisesti hyödyntäen hyvinvointialueelle laadittuja mallipohjia. Hankinnassa varmistetaan hankittavan palvelun laatu ja turvallisuus sekä sovitaan palveluiden ohjauksesta ja valvonnasta. Ostopalveluissa ja alihankinnassa vastuualueen omavalvonnan riskienhallinnan toteutuminen huomioidaan laadittavissa sopimuksissa ja palvelukuvauksissa. Hankintasopimukseen määritellään ne käytännön toimenpiteet, joilla omavalvonnan riskienhallinnasta huolehditaan palvelun tuottamisen aikana koko sopimuskauden ajan. Kuvaukset tehdään konkreettisesti kuvaamaan sitä palvelun laatua, jota tilaaja tuottajalta edellyttää ja siten, että vastuut on määritelty selkeästi. 
Hankintasopimuksessa sovitaan käytännöistä, joiden mukaan palvelua tuottava tiedottaa palvelun tilaajaa palveluissa havaituista epäkohdista ja virheistä. Ostettuja tai alihankintana teetettyjä palveluita koskevista epäkohdista ja virheistä ollaan yhteydessä hankintasopimuksessa määriteltyjen reklamaatio- ja palautekanavien kautta palvelun tuottajaan.  Mikäli palvelussa todetaan epäkohtia tai virheitä, ohjataan palveluntuottajaa epäkohdan tai virheen korjaamisessa ja vaaditaan niiden korjaamista kohtuullisessa määräajassa. Mikäli kyse on asiakas- ja potilasturvallisuutta vaarantavasta epäkohdasta, vaaditaan tämän korjaamista välittömästi. Mikäli palveluntuottaja ei korjaa virhettä tai epäkohtaa toiminnassaan ohjauksesta ja vaatimuksista huolimatta, tilaaja ryhtyy palvelua tuottavan kanssa tehdyn sopimuksen mukaisiin toimenpiteisiin. Palvelutuotannon asianmukaisuutta, laatua ja turvallisuutta valvotaan yhteistyössä valvontayksikön kanssa. 

[bookmark: _Toc221451376]3.5 Valmius- ja jatkuvuudenhallinta
Toimialuejohtajat vastaavat palvelutuotannon osalta varautumisesta ja valmiussuunnittelusta toimialuekohtaisesta, sosiaali- ja terveysalan sekä pelastusalan lainsäädännön mukaisesta, turvallisuudesta ja varautumisesta. Vastuualuejohtajat vastaavat turvallisuuden ja varautumisen suunnittelun toimeenpanosta. (Hallintosääntö)

[bookmark: _Toc221451377]4 Omavalvontasuunnitelman toimeenpano, julkaiseminen, toteutumisen seuranta ja päivittäminen 
[bookmark: _Toc221451378]4.1 Toimeenpano
[bookmark: _Hlk221172765]Omavalvontasuunnitelmaan tehdyt päivitykset ja muutokset käsitellään vastuualueen operatiivisessa johtoryhmässä. 
Omavalvontasuunnitelma käydään läpi henkilöstön kanssa kerran vuodessa sekä aina muutostilanteessa. Omavalvontasuunnitelma on osa vastuualueen perehdytysohjelmaa ja henkilöstön on velvollisuus tutustua siihen. Esihenkilöt ovat vastuussa omavalvontasuunnitelman ja siihen tehtyjen päivitysten ja muutosten tiedottamisesta sekä toiminnan valvomisesta.

[bookmark: _Toc221451379]4.2 Omavalvontasuunnitelman seuranta, päivittäminen ja julkisuus
Omavalvontasuunnitelmaa seurataan ja päivitetään vastuualueilla 4 kuukauden välein. Jos seurannassa huomataan muutostarpeita, toimintaa ja ohjeita muutetaan. Valvontalaki edellyttää, että tehdyt muutokset ovat todennettavissa. Sata-alueella muutokset päivitetään omavalvontasuunnitelmaan. 
Vastuualuejohtaja vastaa omavalvontasuunnitelman päivityksestä. Toimialuejohtaja hyväksyy vastuualueidensa suunnitelmat.
Omavalvontasuunnitelma tallennetaan IMS-järjestelmään. Kansalaiset voivat ladata kaikki omavalvontasuunnitelmat itselleen Sata-alueen verkkosivuilta. Omavalvontasuunnitelma on nähtävillä toimintayksiköissä paperiversiona tai QR-koodin avulla.
Satakunnan hyvinvointialue/tietoa-meistä/omavalvontasuunnitelmat
Omavalvontasuunnitelman QR-koodi (Sote-keskuspalvelut), Linkki ammattilaisille, vaatii kirjautumisen)
[bookmark: _Hlk213660397]Sote-keskuspalveluiden vastuualueen omavalvontasuunnitelma päivitetään hyvinvointialueen yhteisen ohjeistuksen mukaisesti. Mikäli neljän kuukauden tarkastelujaksolla omavalvontasuunnitelmaan ei tule muutoksia, katselmoidaan suunnitelma tästä huolimatta IMS-järjestelmässä.   Näissä tapauksissa IMS-järjestelmän muutoslokiin kirjataan, ettei päivityksiä kyseiselle seurantajaksolle ole tarvetta tehdä. 
[bookmark: _Hlk221172805][bookmark: _Hlk221172838]Esihenkilöt ovat vastuussa omavalvontasuunnitelman ja siihen tehtyjen päivitysten ja muutosten tiedottamisesta henkilöstölle. Esihenkilöiden vastuulla on myös huolehtia, että omavalvontasuunnitelma on toimintayksiköissä nähtävillä paperiversiona ja/tai QR-koodin avulla.
Satakunnan hyvinvointialueen omavalvontasuunnitelman mallipohja päivitetään ja päivityksistä tiedotetaan valvontayksikön toimesta, kun hyvinvointialuetasoisessa sisällössä tapahtuu olennaisia muutoksia.

Visio: Suomi asiakas- ja potilasturvallisuuden mallimaa 2026 - vltamme valtettavissa olevan haitan

